title: Remi Nicole

text: Remi Nicole Wilson (s. 6. huhtikuuta 1983 Lontoo) on brittiläinen indie pop -laulaja, kitaristi ja näyttelijä. Hän teki levytyssopimuksen vuonna 2006 Island Recordsin kanssa.


title: Remi Nicole

text: Hänen ensimmäinen albuminsa, "My Conscience & I", julkaistiin vuonna 2007. Vuonna 2009 julkaistiin hänen toinen albuminsa, "Cupid Shoot Me".


title: Italia talviolympialaisissa 2006

text: Italia osallistui isäntämaana Torinon talviolympialaisiin 2006 185 urheilijan joukkueella. Maa saavutti urheilulajeissa yksitoista mitalia, joista viisi kultaista ja kuusi pronssista.


title: Ulla Bjerne

text: Ulla (Gully Cecilia) Bjerne-Biaudet, o. s. "Ohlsson" (3. tammikuuta 1890 Söderhamn, Ruotsi – 16. lokakuuta 1969 Loviisa) oli ruotsalaissyntyinen Suomessa vuodesta 1922 asunut kirjailija. Hän käytti myös nimimerkkejä "Ali Frost" ja "Lars Doll"


title: Ulla Bjerne

text: Bjernen vanhemmat olivat tukkukauppias Vilgot Ohlsson ja Margareta Fors. Bjerne kävi 7 luokkaa oppikoulua ja Påhlmanin kauppaopiston. Hän opiskeli myös pianonsoittoa Pariisissa 1912–1915. Kööpenhaminassa asuesaan Bjerne toimi vuoden jan 1911 pikakirjoittajana ja konekirjoittajana. Vuonna 1916 hän toimi pianistina elokuvateatterissa.


title: Ulla Bjerne

text: Bjerne asui vuosina 1910–1922 Trelleborgissa, Tanskassa, Ranskassa ja Italiassa. Vuonna 1922 hän meni naimisiin lääkäri ja kirurgi Léon Biaudetin (1882–1968) kanssa ja muutti asumaan Loviisaan.


title: Ulla Bjerne

text: Leon Biaudetin ja Ulla Bjernen Loviisassa sijaitseva kotitalo "Villa Biaudet" siirtyi 1969 testamenttilahjoituksena Suomen ruotsalaiselle kirjailijaliitolle. Testamentin ehtojen mukaan talossa saa asua suomenruotsalainen kirjailija kolmen vuoden ajan ilmaiseksi.


title: Ulla Bjerne

text:
Nimellä "Ulla Bjerne":
Nimimerkillä "Lars Doll":
Nimimerkillä "Ali Frost":


title: Roman Furger

text: Roman Furger (s. 10. helmikuuta 1990) on sveitsiläinen maastohiihtäjä.


title: Roman Furger

text: Furger saavutti alle 23-vuotiaiden MM-kilpailuissa pronssia vapaan hiihtotavan sprintissä 2012. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 17:nneksi. Pyeongchangin olympialaisissa 2018 hän oli 15 kilometrin vapaan hiihtotavan kilpailussa kahdestoista.


title: Roman Furger

text: Maailmancupissa Furger kilpaili ensimmäisen kerran Davosissa joulukuussa 2009. Maailmancupin pisteille hän sijoittui ensimmäisen kerran Jällivaaran 15 kilometrin vapaan hiihtotavan kilpailussa marraskuussa 2012 oltuaan 17:s. Parhaimmillaan hän on sijoittunut 13:nneksi Tour de Skihin 2017–2018 kuuluneessa Lenzerheiden vapaan hiihtotavan sprintissä. Yksittäisessä maailmancupin kilpailussa hän on ollut parhaimmillaan neljästoista Otepään vapaan sprintissä helmikuussa 2017.


title: Kasagi (1898)

text:
Kasagi () oli keisarillisen Japanin laivaston Yhdysvalloissa elokuussa 1898 valmistunut Kasagi-luokan panssarikansiristeilijä. Alus tuhoutui ajettuaan karille 10. elokuuta 1916.
Alus tilattiin Yhdysvalloista William Cramp and Sonsilta Philadelphiasta osana vuoden 1896 hankintoja. Sen köli laskettiin 13. helmikuuta 1897, ja alus laskettiin vesille 18. tammikuuta 1898. Alus valmistui vielä samana vuonna 24. lokakuuta.


title: Kasagi (1898)

text: "Kasagi" osallistui valmistumistaan seuranneena päivänä jo ennen aseistamistaan Philadelphiassa Espanjan–Yhdysvaltain sodan päätteeksi järjestettyyn laivastokatselmukseen. Alus lähti marraskuussa 1898 Philadelphiasta Britteinsaarille, jossa sen aseistus asennettiin. Alus saapui Yokosukan laivastoalueelle 16. toukokuuta 1899 päällikkönään Yamashita Gentarō.


title: Kasagi (1898)

text: Huhtikuussa 1900 ollessaan Kagoshimanlahdella sotaharjoituksissa, alus törmäsi tiheässä sumussa kauppalaivaan, joka joutui ajamaan matalikolle estääkseen uppoamisensa. "Kasagin" saamat vauriot eivät estäneet jatkamasta harjoitusta. Boksarikapinan aikana vuonna 1900 alus suojasi Tianjiniin matkannutta joukkojenkuljetussaattuetta. Lisäksi aluksen miehistöstä siirrettiin 52 merimiestä maihin tukemaan operaatioita.


title: Kasagi (1898)

text: Alus osallistui heinäkuussa 1901 sotaharjoituksiin, joissa kuvattiin ulkovallan hyökkäystä Saseboon. Kuukautta myöhemmin alus vieraili "Iwaten" kanssa Vladivostokissa.


title: Kasagi (1898)

text: "Kasagi" osallistui Venäjän–Japanin sodan alussa Port Arthurin piirityksen valvontaan kuuluen amiraali Dewa Shigetōn 3. risteilijälaivueeseen, jonka mukana se hyökkäsi Port Arthuriin 9. helmikuuta. Maaliskuussa "Kasagi" ja "Yshino" siirrettiin amiraali Kamimura Hikonojōn osastoon, jonka tehtävänä oli tulittaa Vladivostokia. Alus osallistui 14. toukokuuta miinaan ajaneen "Hatsusen" miehistön pelastamiseen, jolloin se pelasti 134 eloonjäänyttä.


title: Kasagi (1898)

text: Keltaisenmeren taistelussa 10. elokuuta alus kohtasi Venäjän keisarikunnan laivaston "Poltavan". Taistelun jälkeen alus osallistui "Askoldin" ja "Novikin" takaa-ajoon. Tsushiman meritaistelussa alus oli 3. viirikön lippulaivana päällikkönään Yamaya Tanin. Taistelussa alukseen osui kranaatti vesirajan alapuolelle täyttäen kattilahuoneen ja hiilivaraston vedellä sekä surmaten yhden ja haavoittaen yhdeksää miehistönjäsentä. Alus joutui vetäytymään vaurion vuoksi taistelusta.


title: Kasagi (1898)

text: Alus siirrettiin vuonna 1910 koulutustehtäviin, ja se teki pitkän koulutuspurjehduksen Havaijille 16. lokakuuta 1910 �– 6. maaliskuuta 1911. Alus oli modernisoitavana vuonna 1912, jolloin sen kattilat vaihdettiin Miyabara-kattiloiksi. Ensimmäisessä maailmansodassa "Kasagi" kuului Japanin 1. laivastoon, mutta siitä huolimatta se oli pääosin koulutustehtävissä.


title: Kasagi (1898)

text: Alus ajoi 20. heinäkuuta 1916 kovassa myrskyssä karille matkatessaan Akitaan Honshun ja Hokkaidon välisessä Tsugarunsalmessa. Aluksen runko repeytyi. Alus upposi 10. elokuuta, ja se poistettiin alusluettelosta 15. marraskuuta.


title: Hengitystientulehdus

text: Hengitystientulehdus on sairaus, joka leviää nopeasti kehkojen ja hengitysteiden alueella. Sairaus ei yleensä johdu tupakoinnista. Oireita ovat päänsärky, kuume, keuhkokipu, limainen yskä, ahdistukset, hengitysvaikeudet, lihasten heikkeneminen ja fyysisen suorituksen heikkeneminen. Sairaus voi kestää monta kuukautta. Jos sitä ei hoideta, seuraa todennäköisesti todella paha keuhkokuume, johon moni hengitystientulehdusta sairastava on kuollut.


title: Börje Gunnarson

text: Börje Gunnarson (18. heinäkuuta 1906 – 6. marraskuuta 1969) oli suomalainen ruotsin kielellä kirjoittanut esseisti.


title: Erkki Leikola

text: Erkki Ensio Leikola (vuoteen 1906 Leidenius; 14. elokuuta 1900 Artjärvi – 29. heinäkuuta 1986 Helsinki) oli suomalainen lääkäri, farmaseuttisen kemian professori, yritysjohtaja ja poliitikko.


title: Erkki Leikola

text: Leikolan vanhemmat olivat kirkkoherra Albert Ferdinand Leidenius ja Matilda Lovisa Landén ja sisar Laimi Leidenius. Hänen puolisonsa vuodesta 1934 oli Eino Suolahden tytär Elli Suolahti, professori Anto Leikola on heidän poikansa. Leikola tuli ylioppilaaksi Helsingin suomalaisesta normaalilyseosta 1918, valmistui lääketieteen lisensiaatiksi 1927 ja väitteli tohtoriksi 1929, mutta oli jo vuodesta 1924 Helsingin yliopiston kemian laitoksen palveluksessa. Hän oli yliopiston farmaseuttisen kemian ylimääräinen professori ja farmaseuttisen laitoksen johtaja vuodesta 1941 ja varsinainen professori vuodesta 1961. Leikola oli lääketehdas Orionin toimitusjohtajana 1933–1951. Sotilasarvoltaan hän oli lääkintäeverstiluutnantti (1941).


title: Erkki Leikola

text: Leikola oli eduskunnan jäsen 1945–1951, 1954–1962 kokoomuksesta valittuna. Pankkivaltuusmies hän oli 1945–1951 ja 1954–1958. Leikola toimi myös tasavallan presidentin valitsijamiehenä vuodesta 1945.


title: Yleisurheilun sisäratojen Euroopan-mestaruuskilpailut 2013

text: 32. yleisurheilun sisäratojen Euroopan-mestaruuskilpailut järjestettiin Ruotsin Göteborgissa 1.–3. maaliskuuta 2013. Kilpailupaikkana toimi Scandinavium-halli.


text: Isäntämaa


title: Chitose (1898)

text: Chitose () oli keisarillisen Japanin laivaston Yhdysvalloissa maaliskuussa 1898 valmistunut Kasagi-luokan panssarikansiristeilijä. Alus upotettiin maalilaivana 19. heinäkuuta 1931.


title: Chitose (1898)

text: Alus tilattiin Yhdysvalloista Union Iron Worksilta San Franciscosta osana vuoden 1896 hankintoja. Sen köli laskettiin 16. toukokuuta 1897, ja alus laskettiin vesille 23. tammikuuta 1898. Alus valmistui vielä samana vuonna 1. maaliskuuta.


title: Chitose (1898)

text: "Chitose" saapui Yokosukan laivastoalueelle 30. huhtikuuta 1898.


title: Chitose (1898)

text: "Chitose" osallistui Venäjän–Japanin sodan alussa Port Arthurin piirityksen valvontaan ollen amiraali Dewa Shigetōn 3. risteilijälaivueen komentajan lippulaivana. Laivueensa mukana se hyökkäsi Port Arthuriin 9. helmikuuta.


title: Chitose (1898)

text: Keltaisenmeren taistelun 10. elokuuta jälkeen alus osallistui "Askoldin" ja "Novikin" tuloksettomaan takaa-ajoon. Myöhemmin alus seurasi "Tsushiman" kanssa risteilijä "Novikia" upottaen venäläisen "Korsakovin" taistelussa 21. elokuuta.


title: Chitose (1898)

text:
Tsushiman meritaistelussa alus kuului 3. viirikköön kohdaten "Olegin", "Auroran" ja "Zhemchugin". "Kasagin" jouduttua vetäytymään taistelusta amiraali Dewa siirsi lippunsa "Chitoselle". Seuraavana päivänä "Chitose" upotti venäläisen hävittäjän ja sai kiinni risteilijä "Izumrudin". Taistelun päätyttyä alus liitettiin Koreaan tehdyn maihinnousun suojaksi. Se palasi Maizurun laivastotelakalle korjattavaksi heinäkuun lopulla 1905.
Alus teki 1. huhtikuuta – 16. marraskuuta 1907 maailmanympäripurjehduksen pysähtyen ensimmäisen kerran Yhdysvalloissa, jossa se osallistui Jamestownin maailmannäyttelyyn. Alus jatkoi Eurooppaan ja edelleen Japaniin, jossa se siirrettiin modernisoitavaksi vuonna 1910. Telakalla aluksen kattilat vaihdettiin Miyabari-kattiloihin.


title: Chitose (1898)

text: Ensimmäisessä maailmansodassa "Chitose" kuului Japanin 2. laivastoon, jonka mukana se osallistui Singaporen ja Borneon välisen meritien suojaamiseen. Alus luokiteltiin uudelleen 2. luokan risteilijäksi 1. syyskuuta 1921, jolloin osa sen aseista poistettiin. Alus todettiin vanhentuneeksi 1. huhtikuuta 1928, ja se poistettiin alusluettelosta. Alus nimettiin 6. heinäkuuta "Haikan No.1":ksi, ja se upotettiin ammunnoissa 19. heinäkuuta 1931 Kochin edustalla.


title: Yitzhak Navon

text: Yitzhak Navon (9. huhtikuuta 1921 Jerusalem – 6. marraskuuta 2015) oli israelilainen poliitikko. Hän oli Israelin viides presidentti vuosina 1978–1983. Hänen edeltäjänsä Israelin presidenttinä oli Ephraim Katzir (1916–2009) ja seuraaja Chaim Herzog (1918–1997).


title: Morro de Moco

text: Morro de Moco on Angolan länsiosissa sijaitseva vuori, jonka korkeus on 2 620 metriä. Se on Angolan korkein kohta.


title: Jalkapallon naisten Afrikan-mestaruuskilpailut

text: Naisten jalkapallon Afrikan-mestaruuskilpailut on vuodesta 1991 lähtien järjestetty Afrikan jalkapalloliiton CAF:n maajoukkueiden mestaruusturnaus. Vuodesta 1998 lähtien se on järjestetty kahden vuoden välein ja joka toinen turnaus toimii myös naisten MM-kilpailuiden karsintakilpailuna.


text: Lopputurnaukseen osallistuu kahdeksan maata ja sen karsinnat järjestetään cup-muotoisena. Myös kaksi ensimmäistä turnausta pelattiin cup-muotoisena, kunnes vuonna 1998 siirryttiin nykyiseen sarjajärjestelmään. Edellinen lopputurnaus pidettiin Namibiassa vuonna 2014 ja se toimi myös vuonna 2015 Kanadassa järjestettävien maailmanmestaruuskilpailuiden karsintana.


title: Itävalta talviolympialaisissa 2010

text: Itävalta osallistui Vancouverin talviolympialaisiin 2010 80 urheilijan voimin. Maa saavutti kuusitoista mitalia, neljä kultaista, kuusi hopeista ja kuusi pronssista. Mitalitilastossa Itävalta sijoittui yhdeksänneksi. Itävallan Salzburg haki vuonna 2003 talviolympialaisia 2010.


title: Kroatia talviolympialaisissa 2010

text: Kroatia osallistui Vancouverin talviolympialaisiin 2010 19 urheilijan voimin. Maa saavutti kolme mitalia, kaksi hopeista ja yhden pronssisen.


title: Nikolai Andrejevitš Orlov

text: Nikolai Andrejevitš Orlov (; 26. helmikuuta 1892 Jelets, Orjolin kuvernementti, Venäjän keisarikunta — 31. toukokuuta 1964 Grantown-on-Spey, Skotlanti, Yhdistynyt kuningaskunta) oli venäläinen pianisti, jota arvostettiin erityisesti Frédéric Chopinin ja Robert Schumannin teosten tulkitsijana ja joka esitti myös Aleksandr Skrjabinin ja Jean Sibeliuksen musiikkia.


title: Nikolai Andrejevitš Orlov

text: Nikolai Orlov opiskeli pianonsoittoa ensin Gnesinien musiikkioppilaitoksessa ja sitten Moskovan konservatoriossa Konstantin Igumnovin johdolla ja valmistui konservatoriosta vuonna 1910. Hän opiskeli myös sävellystä ja kontrapunktia Sergei Tanejevin yksityisoppilaana.


title: Nikolai Andrejevitš Orlov

text: Orlov piti ensikonserttinsa vuonna 1912, ja samana vuonna hän kantaesitti Aleksandr Glazunovin 1. pianokonserton. Hän opetti pianonsoittoa Moskovan filharmonisessa koulussa ja konservatoriossa vuosina 1913–1921 ja siirtyi sen jälkeen länteen. Hän kiersi konsertoimassa eri puolilla maailmaa, muun muassa viisi kertaa Suomessa vuosien 1925–1939 välillä. Orlov asettui Britanniaan vuonna 1948.


title: Nikolai Andrejevitš Orlov

text: Nikolai Orlovin elegantin soittotyylin on luonnehdittu olevan lähempänä 1800-luvun ihanteita kuin 1900-luvun venäläistä pianokoulukuntaa.


title: Nuorgam (verkkomedia)

text: Nuorgam oli internetissä toiminut musiikkimedia, jota julkaisi musiikkiyhdistys Helsingin Nuorgam ry. Sivustoa tekivät vapaaehtoistyönä musiikkijournalistit ja musiikkikirjoittamisesta kiinnostuneet ihmiset. Nuorgamilla ei ollut aiheissaan yhtenäistä linjaa, vaan sivustolla käsiteltiin periaatteessa kaikkea musiikkiin liittyvää kirjoittajien kiinnostuksen niin salliessa.


title: Nuorgam (verkkomedia)

text: Nuorgamin juttusarjat, kuten tietyn vuoden popklassikot, ilmestyivät usein listamuodossa. Sivustolla julkaistiin kirjoitusten lisäksi myös viikoittaisia teemojen ympärille kasattuja soittolistoja.


title: Nuorgam (verkkomedia)

text: Ensimmäinen Nuorgamin artikkeli oli kirjoitus Pave Maijasen ”Lähtisitkö”-kappaleesta. Lokakuussa 2013 sivustolla oli yhteensä 3474 artikkelia. Nuorgam valittiin vuoden verkkomediaksi Musiikki & Median palkintogaalassa lokakuussa 2012. Sivustolla oli noin 30 vakituista avustajaa, jonka lisäksi Nuorgamiin kirjoittivat lukuisat vierailevat kirjoittajat. Sivustolle oli maaliskuussa 2013 kirjoittanut 109 eri henkilöä - vierailevien kirjoittajien joukossa muun muassa Veikko Halmetoja, Ville Kormilainen, Tommy Lindgren, Antti Nylén, ja Nick Triani.


title: Nuorgam (verkkomedia)

text: Vuonna 2013 Nuorgam keräsi yhteisörahoituksella varoja painetun lehden julkaisemiseen. Lehteä ilmestyi vain yksi numero tuhannen kappaleen painoksena. Myöhemmin lokakuussa 2013 Nuorgam ilmoitti lopettavansa toimintansa 30. marraskuuta 2013.


title: Niitaka (1902)

text: Niitaka () oli keisarillisen Japanin laivaston Yokosukassa tammikuussa 1904 valmistunut Niitaka-luokan panssarikansiristeilijä. Alus haaksirikkoutui 26. elokuuta 1922.


title: Niitaka (1902)

text: Alus tilattiin Yokosukan laivastontelakalta osana vuoden 1897 hankintoja. Sen köli laskettiin 7. tammikuuta 1902, ja alus laskettiin vesille vielä saman vuoden lopulla 15. marraskuuta. Alus valmistui 27. tammikuuta 1904.


title: Niitaka (1902)

text: "Niitaka" osallistui Venäjän–Japanin sodan alussa 2. helmikuuta 1904 Chemulponlahden taisteluun Venäjän keisarikunnan laivaston risteilijä "Varjagia" vastaan. Alus osallistui 9. maaliskuuta Port Arthurin taistelussa rannikkokohteiden tulittamiseen. Huhtikuusta alkaen alus kuului Koreansalmea ja Japaninmerta valvoviin risteilijöihin, mutta se ei osallistunut Ulsanin taisteluun 14. elokuuta. Alus kuitenkin osallistui taistelussa upotetun "Rurikin" miehistön pelastustöihin. Keltaisenmeren taistelussa "Niitaka" kuului Japanin 2. laivaston neljänteen laivueeseen, joka taisteli "Askoldia" vastaan.


title: Niitaka (1902)

text:
Tsushiman meritaistelussa 27. toukokuuta 1905 "Niitaka" kuului 3. viirikköön kohdaten "Olegin", "Auroran" ja "Zhemchugin". Taistelussa alukseen osui kranaatti, joka surmasi yhden ja haavoitti kolmea miehistönjäsentä. Seuraavana päivänä "Niitaka" ja "Otowa" upottivat edellisen päivän taistelussa pahoin vaurioituneen risteilijä "Svetlanan", joka yritti paeta Koreaan hävittäjän suojaamana. Alus osallistui vielä taistelun päätteeksi "Dmitri Donskoin" upottamiseen. Sodan lopun alus suojasi joukkojenkuljetussaattueita, kunnes se siirrettiin telakalle Saseboon syyskuussa.
Lokakuussa alus saattoi matkustaja-alus "SS Awamarua", joka kuljetti Hohenzollernin prinssiä Karl Antonia. Sotatoimien päätyttyä alus partioi Kiinan rannikolla ja se oli toisinaan Manilassa suojaamassa Japanin etuja Filippiineillä.


title: Niitaka (1902)

text: Ensimmäisessä maailmansodassa "Niitaka" osallistui Qingdaon taisteluun, minkä jälkeen se liitettiin Singaporeen sijoitettuun Japanin 3. laivastoon suojaamaan brittien merikuljetuksia Australiaan ja Uuteen-Seelantiin. Siltä ja "Otowalta" kootut 158 merijalkaväen sotilasta osallistuivat Sepoy-kapinan tukahduttamiseen helmikuussa 1915 Singaporessa. Vuoden 1915 puolivälistä alkaen aina vuoteen 1918 alus oli "Tsushiman" kanssa sijoitettuna Kapkaupunkiin avustamassa Britannian kuninkaallista laivastoa valvomalla Intian valtamerelle pyrkivää liikennettä.


title: Niitaka (1902)

text: Sodan päätyttyä alus oli syyskuusta heinäkuuhun 1920 mukana japanilaisjoukkojen noustessa maihin Petropavlovskissa avustamaan alueen valkoisia joukkoja taistelussa bolševikkeja vastaan sekä suojatakseen japanilaisia kalastajia Kamtsakan niemimaalla. Alus siirrettiin toukokuussa 1921 valvomaan Etelä-Kiinan sekä Hollannin Itä-Intian pohjoiskärjen välistä merialuetta.


title: Niitaka (1902)

text: Alus luokiteltiin 1. syyskuuta 1921 toisen luokan rannikkopuolustusalukseksi. "Niitaka" ankkuroitui 26. elokuuta 1922 jokisuuhun nykyisen Ust-Bolsheretskyn piirin alueella Kamtsatkan niemimaan etelärannikolla. Alukselta lähetettiin maihin luutnantti Shigetada Gunjin johtama viisitoistamiehinen partio. Voimakas pyörremyrskyyn liittynyt tuuli työnsi aluksen karille, jolloin se kaatui. Aluksen upotessa menehtyi 284 miehistönjäsentä ainoiden eloonjääneiden ollessa maihin lähetetty partio.


title: Niitaka (1902)

text: Aluksen nostamiseksi lähetettiin vuonna 1923 uppoamispaikalle osasto, joka totesi työn olevan mahdoton. Aluksen jäänteet tuhottiin räjäyttämällä. Samalla pystytettiin betoninen obeliski, johon liitettiin osa aluksen mastosta uppoamispaikan pohjoispuolisille kukkuloille. Alus poistettiin virallisesti alusluettelosta 1. huhtikuuta 1924.


title: Karl Gabriel Leinberg

text: Karl Gabriel Leinberg (8. helmikuuta 1830 Turku – 31. lokakuuta 1907 Tukholma) oli suomalainen opettaja ja koulu- ja kirkkohistoriaa tutkinut historioitsija.


title: Karl Gabriel Leinberg

text: Leinbergin vanhemmat olivat turkulainen kauppias Gabriel Leinberg (k. 1831) ja Lucina Karolina Thunberg. Hän kävi Turun triviaalikoulua ja Turun lukiota ja pääsi ylioppilaaksi 1848. Leinberg valmistui filosofian maisteriksi 1853 ja teologian kandidaatiksi 1868. Hän oli Helsingin yksityislyseon uskonnon opettaja ja johtaja 1856–1868 ja sen jälkeen Jyväskylän seminaarin johtaja vuoteen 1894. Helsingin piirin kansakouluntarkastaja hän oli 1894–1905. Hänelle myönnettiin professorin arvo 1884 ja filosofian kunniatohtorin arvo 1897. Leinbergistä tuli riemumaisteri 1907. Hän kuoli saman vuoden syksyllä ollessaan matkalla Tukholmassa.


title: Karl Gabriel Leinberg

text: Leinberg julkaisi useita asiakirjakokoelmia ja tutkimuksia. Hänen laatimiaan raamatunhistorian oppikirjoja käytettiin pitkään kouluissa.


title: Karl Gabriel Leinberg

text: Leinbergin puoliso vuodesta 1856 oli säveltäjä Hilma Rosaura (Lilli) Thuneberg (k. 1922). Heidän poikansa maisteri Georg Leinberg (1865–1925) toimi säästöpankkien tarkastaja vuodesta 1895 ja oikeusministeriön tilastotoimiston johtajana vuodesta 1918. Hän ansioitui säästöpankkiolojen kehittäjänä. Pojanpoika Yrjö Leinberg (1896–1974) taas toimi vakuutusalalla, vuodesta 1950 Henkivakuutusyhtiö Suomen toimitusjohtajana.


title: Yrjö Leinberg

text: Yrjö Ernst Gabriel Leinberg (s. 11. toukokuuta 1896 Helsinki – 10. maaliskuuta 1974 Helsinki) oli suomalainen vakuutusjohtaja. Hän väitteli filosofian tohtoriksi 1932. Hän oli sosiaaliministeriön vakuutusylitarkastaja 1933–1936, Keskinäisen henkivakuutusyhtiö Suomen päämatemaatikko vuodesta 1936, apulaisjohtaja 1940–1948, johtaja 1948–1950 ja toimitusjohtaja 1950–1963.


title: Yrjö Leinberg

text: Leinbergin isoisä oli Karl Gabriel Leinberg.


title: Dead Moon

text: Dead Moon oli vuosina 1987–2006 toiminut yhdysvaltalainen punk rock -yhtye Oregonista. Yhtyeen jäsenet olivat laulaja-kitaristi Fred Cole, basisti Toody Cole ja rumpali Andrew Loomis.


title: Henkivakuutusyhtiö Suomi

text: Keskinäinen Henkivakuutusyhtiö Suomi eli Suomi-yhtiö on suomalainen henkivakuutusyhtiö, joka toimi vuosina 1890–2017. Vuodesta 2005 alkaen yhtiö oli run off -tilassa eikä myöntänyt lainkaan uusia vakuutuksia. Vuosina 2014–2016 Suomi-yhtiö toteutti kolme merkittävää vakuutuskannan luovutusta siirtäen kaikki vakuutuksensa ja asiakkaansa muille toimijoille. Yhtiö lopetti tämän jälkeen toimintansa vuonna 2017 ja purkautui vuonna 2018 vapaaehtoisen selvitysmenettelyn kautta.


title: Henkivakuutusyhtiö Suomi

text: Suomi-yhtiö perustettiin fennomania-aatteen hengessä vuonna 1890. Yhtiön perustava yhtiökokous pidettiin 25.1.1890. Yhtiö perustettiin alkupääoman keräämiseksi osakeyhtiön muodossa, mutta jo vuonna 1900 se muutettiin vakuutuksenottajien omistamaksi keskinäiseksi yhtiöksi. Fennomaanisen liikkeen piirissä syntyneen hajaannuksen seurauksena yhtiön jäätyä nuorsuomalaisten haltuun vanhasuomalaiset perustivat vuonna 1910 sen kilpailijaksi Keskinäisen Henkivakuutusyhtiön Salaman. Myös Salama perustettiin ensin osakeyhtiömuotoisena, mutta sekin muuttui keskinäiseksi yhtiöksi vuonna 1920.


title: Henkivakuutusyhtiö Suomi

text: Yhtiöiden kilpailu oli ennen sotia erittäin ankaraa, ja asiaan liittyi myös poliittisia erimielisyyksiä. Ne menettivät kuitenkin sotien jälkeen merkityksensä. Lopulta yhtiöt aloittivat vuonna 1969 läheisen yhteistoiminnan, jonka aikana valmisteltiin niiden täydellistä yhtymistä. Yhtiöt fuusioituivat vuoden 1971 alussa ja yhtiön nimeksi tuli Keskinäinen Henkivakuutusyhtiö Suomi-Salama (Suomi-Salama).


title: Henkivakuutusyhtiö Suomi

text: Vahinkovakuuttaja Pohjola ja Suomi-Salama sopivat yhteistyöstä loppuvuonna 1974. Tavoitteena oli muodostaa ”vakuutustavaratalo” ja hallinnollisesti synnytettiin yhtiökokonaisuus, josta käytettiin nimeä Pohjola-yhtiöt. Suomi-Salaman henkilökunta muutti yhtiön Lönnrotinkadulla sijainneesta, vuonna 1911 valmistuneesta jugendlinnasta Pohjolan pääkonttoriin Munkkivuoren Lapinmäentielle. Vanhaan pääkonttoriin Lönnrotinkadulle palattiin kuitenkin melko pian.


title: Henkivakuutusyhtiö Suomi

text: Vuonna 1987 Suomi-Salama perusti tytäryhtiön, Henkivakuutusosakeyhtiö Salaman, joka alkoi myydä etenkin joustavia yksilöllisiä eläkevakuutuksia. Vuonna 1989 yhtiöiden välistä työnjakoa tarkistettiin siten, että nimensä Salaman perustamisen yhteydessä takaisin Suomi-yhtiöksi muuttanut emo keskittyi yksityistalouksien ja tytär Salama yritysten vakuutuksiin. Sijoitussidonnaiset vakuutukset tulivat Euroopan Unionin henkivakuutusdirektiivin myötä Suomessa sallituiksi vuodesta 1994 alkaen ja Suomi-yhtiö toi sijoitussidonnaiset Pohjola Link -vakuutuksensa markkinoille jo heti samana vuonna.


title: Henkivakuutusyhtiö Suomi

text: Vuonna 1997 Suomi-yhtiö päätti Salaman osakekannan myynnistä Pohjolalle, ja Salama muuttui kaupan seurauksena 1.7.1997 Henkivakuutusosakeyhtiö Pohjolaksi (Henki-Pohjola). Suomi-yhtiön lopetti uusien vakuutusten myynnin ja siirtyi run off -tilaan. Henkivakuutusliiketoimintaa jatkoi Henki-Pohjola.


title: Henkivakuutusyhtiö Suomi

text: Myrskyisten vaiheiden jälkeen Suomi-yhtiö päätti kuitenkin jo vuonna 1999 jatkaa toimintaansa itsenäisenä yhtiönä ja aloitti vakuutusmyynnin uudelleen 1.9.2000. Suomi-yhtiö myös osti vuonna 2001 Henki-Pohjolan osakekannan takaisin itselleen ja nimenmuutoksen seurauksena tytäryhtiön nimeksi tuli Henki-Suomi. Lisäksi Suomi-yhtiö käynnisti henkivakuutusliiketoiminnan ulkomailla ostamalla Pohjolalta tytäryhtiöikseen henkivakuutusyhtiöt Virossa ja Latviassa; Suomi-yhtiö perusti myös itse yhtiön Liettuaan. Näitä yhtiöitä kutsuttiin nimellä Sesam-yhtiöt. Amerikkalaiselta omistajalta ostettiin vuonna 2001 enemmistö puolalaisesta henkivakuutusyhtiöstä, joka sai nimekseen Finlife.


title: Henkivakuutusyhtiö Suomi

text: Henki-Suomen koko vakuutuskanta siirrettiin kuitenkin emoyhtiöön vuoden 2003 lopussa ja Henki-Suomi purettiin. Tämän jälkeen jo alkuvuonna 2004 julkistettiin, että Suomi-yhtiö lopettaa uusien vakuutusten myynnin vuoden 2005 alusta ja Pohjola ostaa osan Suomi-yhtiön vakuutuskannasta eli ne vakuutukset, jotka oli otettu kesäkuun 1997 jälkeen. Nämä vakuutukset siirrettiin 1.1.2005 kannanluovutuksella Pohjolan perustamaan uuteen Henkivakuutusosakeyhtiö Pohjolaan. Suomi-yhtiöön jäi run off -tilan alkaessa noin 300 000 vanhaa asiakasta vakuutuksineen sekä ulkomaantoiminnot. Ristiinomistusta purettiin ja Pohjola myi Suomi-yhtiön takuuosuudet Keskinäiselle Eläkevakuutusyhtiölle Ilmariselle (Ilmarinen) ja Ilmarisen takuuosuudet Suomi-yhtiölle.


title: Henkivakuutusyhtiö Suomi

text: Suomi-yhtiön jäljellä oleva henkilökunta, kymmenkunta henkilöä muutti yhtiön omistamaan Atlas-taloon Aleksanterinkadulle. Muu henkilöstö siirtyi Henki-Pohjolan palvelukseen vuoden 2005 alusta. Suomi-yhtiö teki pitkäaikaiset ulkoistamissopimukset Pohjolan kanssa vakuutus- ja sijoituskantansa hoitamisesta. Lönnrotinkadun pääkonttori myytiin kansainväliselle kiinteistösijoittajalle. Vuonna 2005 Suomi-yhtiö myös myi kaikki omistamansa Pohjola-osakkeet silloiselle OKO:lle.


title: Henkivakuutusyhtiö Suomi

text: Tämän jälkeen Suomi-yhtiö keskittyi vakuutuskantansa hoitamiseen ja yhtiön hallintoa supistettiin suunnitellusti run off -tilan edetessä. Yhtiön hallintoneuvosto lakkautettiin vuonna 2007 ja edustajiston jäsenmäärä aleni vuoden 2012 vaaleissa 75:stä 40:een.


title: Henkivakuutusyhtiö Suomi

text: Vuoden 2008 finanssikriisin myötä korot ja sijoitustuotot laskivat. Suomi-yhtiö ryhtyi pohtimaan alasajonsa nopeuttamista ja vakuutusten siirtoa toimivaan yhtiöön. Ulkomaan tytäryhtiöt myytiin itävaltalaiselle Vienna Insurance Groupille, mutta kotimaisista vakuutuksista luopuminen yhdellä kertaa osoittautui tässä vaiheessa mahdottomaksi.


title: Henkivakuutusyhtiö Suomi

text: 2010-luvulla Suomi-yhtiö päätti yrittää luopua vakuutuksistaan vakuutuskanta kerrallaan. Ryhmäeläkevakuutukset siirrettiin Mandatum Henkivakuutusosakeyhtiöön (Mandatum Life) vuoden 2014 lopussa. Yksilölliset henkivakuutukset siirrettiin OP Ryhmään vuotta myöhemmin eli vuoden 2015 lopussa ja viimeinen vakuutuskanta eli yksilölliset eläkevakuutukset siirrettiin myös OP Ryhmään vuoden 2016 lopussa. Vakuutuskantojen mukana siirtyi myös vakuutuksille kuulunut Suomi-yhtiön ylimääräinen varallisuus.


title: Henkivakuutusyhtiö Suomi

text: Suomi-yhtiön edustajisto päätti vuonna 2016 viimeisen kannanluovutuksen hyväksyessään, että yhtiö kannanluovutuksen toteuduttua lopettaa toimintansa ja hakee toimilupansa peruuttamista. Finanssivalvonta perui Suomi-yhtiön toimiluvan yhtiön omasta hakemuksesta helmikuussa 2017. Saman vuoden yhtiökokous päätti Suomi-yhtiön asettamisesta selvitystilaan yhtiön purkamiseksi.


title: Henkivakuutusyhtiö Suomi

text: Suomi-yhtiön viimeinen yhtiökokous pidettiin 13.3.2018 ja yhtiö on nyt purkautunut. Suomi-yhtiö teki ”juridista historiaa”. Se oli Suomessa ensimmäinen merkittävän kokonainen henkivakuutusyhtiö, joka hallitusti purettiin osakeyhtiölain mukaisen vapaaehtoisen selvitysmenettelyn avulla.


title: Bertolli

text: Bertolli on perinteikäs "extra vergine" -oliiviöljymerkki, joka kasvoi kansainväliseksi Italian ja Välimeren ruokakulttuurien brändiksi. Yrityksen perusti Francesco Bertolli vuonna 1865 Luccassa, Toscanassa. Unilever osti sen myöhemmin.


title: Bertolli

text: Bertolli on tunnettu oliiviöljystään, joka on globaali markkinajohtaja, mutta se on laajentanut valikoimaansa pastakastikkeisiin ja valmisruokiin. Vuonna 2008 Unilever myi oliiviöljyliiketoiminnan Grupo SOS:lle, Espanjan toiseksi suurimmalle ruokayhtiölle, 500 miljoonalla punnalla. Kauppa sisälsi Italian Mayan, Danten ja San Giorgion oliivi- ja siemenöljyliiketoiminnan myynnin sekä Inverunossa Milanon maakunnassa, Lombardiassa sijaitsevan tehtaan myymisen; Unilever jatkoi Bertolli-tuotemerkin käyttöä muissa tuoteryhmissä kuten margariineissa, pastakastikkeissa ja pakasteaterioissa.


title: Bertolli

text: Unilever myi Bertolli-nimellä toimineen pakasteruokatuotannon ConAngra Foodsille elokuussa 2012.


title: Newton-asteikko

text: Newton-asteikko (yksikön tunnus °N) on brittiläisen fyysikon Isaac Newtonin vuonna 1701 lehdessä "Philosophical Transactions" esittelemä lämpötila-asteikko. Asteikon on empiirinen asteikko, jonka kaksi referenssipistettä ovat veden jäätymispiste ja ihmisen ruumiinlämpö. Näille pisteille Newton antoi lämpötilat 0 °N ja 12 °N. Koska lämpötilat mitataan veden jäätymispisteen suhteen, kutsutaan sitä "suhteelliseksi asteikoksi". Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Asteikosta ei tullut yleisesti suosittua, mutta se oli eräs varhaisimmista käytetyistä lämpötila-asteikoista.


title: Newton-asteikko

text: Newton loi yllämainitun asteikon vuosina 1692-1693 käyttäen lasiputkea, jossa alasäiliössä oli laajentuma. Hän kaatoi lasiputkeen tietty määrä pellavaöljyä ja sulki sitten lasiputken yläpään tiiviisti. Mittarin tyypistä voidaan käyttää nimitystä "Firenzen lämpömittari" vastaavien italialaisten mittareiden mukaan. Newton oletti pellavaöljyn tilavuuden verrannolliseksi lämpötilaan. Veden jäätymispisteen tilavuudeksi hän asetti luvun 10 000 ("t" = 0 °N) ja sai ruumiin lämpötilassa tilavuudeksi luvun 10 256 ("t" = 12 °N). Kun vesi kiehui, oli tilavuus 10 725 ("t" = 33-34 °N) ja kun sulanut tina jähmettyi oli tilavuus 11 516 ("t" = 72 °N).


title: Newton-asteikko

text: Newtonin lämpömittarin mitta-alue on poikkeuksellisen laaja. Hän käytti sen luomiseksi apuna muitakin referenssipisteitä, jotka hän skaalasi ensimmäisten 12 °N mukaan lineaarisesti. Hän käytti näiden pisteiden luomiseksi lyijyä (Pb), tinaa (Sn), vismuttia (Bi) ja antimonia (Sb). Osa pisteistä hän loi sekoittamalla käyttämistään metalleista erilaisia lejeerinkejä. Näiden avulla hän laajensi asteikkoa lähtien liikkeelle veden kiehumispisteestä (33 °N) ja jatkaen vielä 18 muulla sulamispisteellä lämpötilaan, joka nykytietämyksen mukaan on ollut 631 °C. Vaikka lämpömittari näytti korkeissa lämpötiloissa toistasataa astetta väärin, on standardin luominen vaikuttava ja selvästi omaperäinen idea moniin seuraajiinsa verrattuna.


title: Newton-asteikko

text: Tämän lämpömittarin avulla Newton keksi Newtonin jäähtymislain. Tarkat mittaukset paljastivat ilmiön logaritmisen luonteen.


title: Newton-asteikko

text:
Newtonin aste on 1/33 veden sulamis- (0 °N) ja kiehumispisteen (33 °N) väliä. Silloin 1 °N = 3,03 °C ja 1 °C = 0,33 °N. Koska sekä Celsius- ja Newton-asteikon nollapiste on sama nolla, on muunnos suoraan verrannollinen. Newtonit ovat tällöin
ja Celsiukset


title: Newton-asteikko

text:
Kelvin-asteikko eroaa Celsius-asteikosta 273,15 °C verran. Newtonit ovat siksi
ja kelvinit


title: Vinyyli (täsmennyssivu)

text: Vinyyli voi viitata johonkin seuraavista:


title: Havannalaiset

text: Havannalaiset ry on havannankoirien rotujärjestö. Yhdistyksen tarkoituksena on edistää koiraharrastusta, tehdä havannankoira-rotua tunnetuksi sekä edistää puhdasrotuisten, rotumääritelmän mukaisten, terveiden ja käyttötarkoitukseensa soveltuvien havannankoirien jalostusta. Lisäksi tarkoituksena on ohjata jäseniä koiran pidossa, hoidossa ja kasvatuksessa.


title: Havannalaiset

text: Ensimmäiset havannankoirat tuotiin suomeen 1989. Tästä alkanut kehitys johti 1991 Havannalaiset ry:n perustamiseen. Ensimmäiset havannankoirat tulivat Suomeen Saksasta ja Hollannista. Rotujärjestöksi Havannalaiset ry. tuli 1.1.2011.


title: Sound Pack (Viikate)

text: Sound Pack on Viikate -yhtyeen vuonna 2010 ilmestynyt kokoelma-albumi. Se sisältää kokonaisuudessaan Viikatteen albumit "Marraskuun lauluja I" ja "Marraskuun lauluja II". DVD-osio sisältää vuonna 2003 ilmestyneen "Leimu" -DVD:n, jolle on koottu kolme yhtyeen musiikkivideota. Albumi on osa Supersounds Musicin julkaisemaa samannimistä kokoelmalevysarjaa.


title: Kazakstan talviolympialaisissa 2010

text: Kazakstan osallistui Vancouverin talviolympialaisiin 2010 39 urheilijan voimin. Maa saavutti yhden hopeisen mitalin ja oli mitalitaulukossa viimeisellä sijalla Viron kanssa. Kazakstanin lippua avajaisissa kantoi Dias Keneshev.


title: Dawid Kubacki

text: Dawid Kubacki (s. 12. maaliskuuta 1990 Nowy Targ) on puolalainen mäkihyppääjä.


title: Dawid Kubacki

text: Kubacki oli Val di Fiemmen MM-kilpailuissa 2013 normaalimäen 31:s sekä suurmäen 20:s. Joukkuekilpailussa hän kuului Puolan pronssijoukkueeseen. Sotšin olympialaisissa 2014 hän sijoittui normaalimäessä 32:nneksi, Falunin MM-kilpailuissa 2015 suurmäessä 29:nneksi. Lentomäen MM-kilpailuissa Kulmissa 2016 hän oli viidestoista. Lahden MM-kilpailuissa 2017 hän sijoittui sekä normaalimäessä että suurmäessä kahdeksanneksi ja oli mukana voittamassa Puolalle joukkuemäen MM-kultaa. Oberstdofrin lentomäen MM-kilpailuissa 2018 hän sai joukkuepronssia ja oli henkilökohtaisessa kilpailussa kymmenes. Pyeongchangin olympialaisissa 2018 hän saavutti joukkuekilpailussa pronssia, oli suurmäessä kymmenes ja normaalimäessä 35:s.


title: Dawid Kubacki

text: Kubackin ensimmäinen maailmancupin osakilpailu oli Zakopanessa 16. tammikuuta 2009. Hän oli kilpailun 49:s. Ensimmäiset pisteensä maailmancupista hän sai Kuusamosta 1. joulukuuta 2012 oltuaan kilpailun 22:s. Kymmenen parhaan joukkoon hän sijoittui ensimmäisen kerran oltuaan yhdeksäs Engelbergissä joulukuussa 2012. Ensimmäisen palkintosijansa hän saavutti oltuaan kolmas Keski-Euroopan mäkiviikon kilpailussa Oberstdorfissa joulukuussa 2017. Mäkiviikon kokonaispisteissä hän oli kuudes. Hän sijoittui samalla kaudella kolmanneksi Willingenissä ja toiseksi Lillehammerissa. Maailmancupin kokonaiskilpailussa hän oli yhdeksäs. Kaudella 2018–2019 hän oli kolmas uudenvuodenpäivänä Garmisch-Partenkirchenissä ja toinen loppiaisena Bischofshofenissa. Mäkiviikon kokonaiskilpailussa hän sijoittui neljänneksi. Mäkiviikon jälkeen hän saavutti Val di Fiemmessä 13. tammikuuta uransa ensimmäisen osakilpailuvoiton, ja sijoittui edellisenä päivänä samassa mäessä toiseksi.


title: Dawid Kubacki

text: Kubacki voitti kesä-GP:n kokonaiskilpailun 2017. Hän on voittanut seitsemän kesä-GP-sarjan osakilpailua. Continental Cupissa hän on voittanut neljä osakilpailua.


title: Luettelo Aku Ankka -sarjakuvan hahmoista

text:
Tämä on luettelo Aku Ankka -sarjakuvan hahmoista.
Kisumisu on valkoinen kissa, joka on yleensä laiska ja mukavuudenhaluinen. Kisumisu esiintyi ensi kerran vuonna 1964 Dick Kinneyn ja Al Hubbardin tarinassa "Touho-serkun toilauksia". Älykkäänä kissana Kisumisu ei lainkaan pidä Touhon läsnäolosta, koska tietää siitä seuraavan vain ikäviä kommelluksia. Kisumisun hahmo esiintyi useimmin juuri 60-luvuilla ja samoissa tarinoissa kuin Touho Ankka. Nykyään Kisumisu tekee vain silloin tällöin cameorooleja Aku Ankka -tarinoissa.
Tero Tuhluri ("Chisel McSue") on Roope Ankan vihollinen. Harvoin nähty hahmo esiintyi Carl Barksin piirtämänä ensimmäisen kerran vuonna 1953. Suomessa hahmo esiintyi ensimmäisen kerran vuonna 1956 tarinassa "Roope-setä joutuu maksamaan vanhan velan".


title: Fentolamiini

text: Fentolamiini on lääkeaine, jota käytetään feokromosytooman akuutin hypertensiivisen kriisin hoitoon. Sitä annetaan tässä tarkoituksessa yleensä suonensisäisesti. Se on vaikutusmekanismiltaan alfasalpaaja. Sitä myös käytetään siittimeen ruiskutettuna yhdessä muiden lääkkeiden kanssa erektiohäiriön hoitoon, kun suun kautta otettavia lääkkeitä, kuten sildenafiiliä ei voida käyttää tai ne eivät tehoa.


title: Mikke Leinonen

text: Mikke Leinonen (s. 14. tammikuuta 1992) on suomalainen aktiiviuransa päättänyt yhdistetyn hiihtäjä. Hän edusti seuratasolla Lahden Hiihtoseuraa.


title: Mikke Leinonen

text: Nuorten maailmanmestaruuskilpailuissa Erzurumissa 2012 Leinonen saavutti viidennen ja seitsemännen sijan. Hän pääsi ensimmäisen kerran MM-kilpailuihin Val di Fiemmessä 2013, jossa hän oli normaalimäen Gundersen-kilpailun 34:s ja suurmäen Gundersen-kilpailun 36:s.


title: Mikke Leinonen

text: Leinonen debytoi maailmancupissa Lahdessa 11. maaliskuuta 2011. Hän oli kilpailun 51:s. Leinosen paras sijoitus maailmancupissa on 14:s, jonka hän saavutti Tšaikovskissa tammikuussa 2014.


title: Mikke Leinonen

text: Toukokuussa 2017 Leinonen ilmoitti lopettavansa aktiiviuransa yhdistetyn parissa.


title: Slovenia talviolympialaisissa 2010

text: Slovenia osallistui Vancouverin talviolympialaisiin 2010 47 urheilijan voimin. Maa saavutti kolme mitalia, kaksi hopeista ja yhden pronssisen. Maan lippua avajaisissa kantoi Tina Maze.


title: Disneyn sarjakuvat

text: Disneyn sarjakuvat ovat The Walt Disney Companyn sarjakuvia. Suomessa Disneyn sarjakuvamaailmasta kertovia lehtiä ja kirjoja julkaisee Sanoma Media Finland.


title: Tsushima (1902)

text: Tsushima () oli keisarillisen Japanin laivaston Kuressa helmikuussa 1904 valmistunut Niitaka-luokan panssarikansiristeilijä. Alus upposi maalilaivana vuonna 1944.


title: Tsushima (1902)

text: Alus tilattiin Kuren laivastontelakalta osana vuoden 1897 hankintoja. Sen köli laskettiin 1. lokakuuta 1901, ja alus laskettiin vesille 15. helmikuuta 1902. Alus valmistui 14. helmikuuta 1904.


title: Tsushima (1902)

text: Alus luokiteltiin 1. syyskuuta 1921 toisen luokan rannikkopuolustusalukseksi. Se riisuttiin aseista vuonna 1930. Alus poistettiin vuonna 1936 alusluettelosta, ja se myytiin romutettavaksi 1947.


title: Homestuck

text: Homestuck on yhdysvaltalaisen Andrew Hussien vuonna 2009 luoma verkkosarjakuva. Sarjakuvan viimeinen osa julkaistiin 13.4.2016.


title: Homestuck

text: Sarjakuva mukailee tekstiseikkailuita. Jokainen ruutu on otsikoitu "pelaajan syöttämällä" komennolla ja teksti on kirjoitettu pelien tapaan sinä-persoonassa. Kaikki ruudut eivät ole pelkkiä kuvia, vaan jotkut ovat lyhyitä animaatiovideoita tai jopa interaktiivisia pelejä.


title: Homestuck

text: Tarinan alussa 13-vuotias John Egbert ja hänen ystävänsä alkavat pelata uutta "immersiivistä simulaatiopeliä" Sburbia. Osoittautuu, että peli sijoittuu virtuaalimaailman sijasta todelliseen maailmaan ja lapset ovat vaarassa jäädä pelin luoman meteoriittisateen alle, joka uhkaa tuhota koko maailman. He onnistuvat pelin antamien esineiden avulla siirtämään itsensä toiseen maailmaan, jossa heidän on voitettava Sburbin luomat haasteet voittaakseen pelin. Asiat eivät kuitenkaan suju, kuten on suunniteltu.


title: Vihtori Ylinen

text: Vihtori Johannes Ylinen (28. maaliskuuta 1879 Yläne – 11. toukokuuta 1953 Yläne) oli suomalainen taidemaalari.


title: Vihtori Ylinen

text: Yläneella syntynyt Vihtori Ylinen kävi koulunsa Säkylässä. Ylioppilaaksi kirjoitettuaan hän aloitti opinnot Turun piirustuskoulussa syksyllä 1897 ja jatkoi niitä myöhemmin Suomen Taideyhdistyksen piirustuskoulussa Helsingissä. Vuonna 1899 Ylinen tapasi samassa koulussa opiskelleen Saima Tigerstedtin, jonka kanssa hän avioitui 1905. Pariskunta matkusti yhdistetylle hää- ja opintomatkalle Pariisiin, jossa he hakivat oppia kuuluisassa Académie Colarossissa.


title: Vihtori Ylinen

text: Suomeen palattuaan Ylinen ja Tigerstedt rakennuttivat Yläneen Elijärven rannalle oman taiteilijahuvilan, joka nimettiin Hauenkuonoksi. He viettivät Yläneellä lähes koko elämänsä, lukuun ottamatta 1920-lukua, jolloin perhe asui Raumalla lasten koulunkäynnin vuoksi. Rauman aktiiviseen taiteilijayhteisöön kuuluivat samalla vuosikymmenellä heidän lisäkseen muun muassa Jalmari Karhula ja Uuno Eskola.


title: Vihtori Ylinen

text: Vihtori Ylinen tunnetaan erityisesti Rauma-aiheisista maalauksistaan sekä muotokuvista. Hän kuvasi maalauksissaan myös maaseutua ja maisemia eri puolilta Suomea. Näitä kuvia julkaistiin runsaasti kouluille tarkoitettuina opetustauluina. Ylinen oli lisäksi aktiivinen musiikinharrastaja. Hän soitti viululla sekä kansanmusiikkia että klassisia sävellyksiä ja rakensi myös itse soittimiaan.


title: Vihtori Ylinen

text: Vihtori Ylinen on myös maalannut joitakin alttaritauluja, osa niistä on jäljennöksiä muiden taiteilijoiden maalauksista. Näitä on muun muassa Vampulan (1906), Paattisten (1920, jäljennös Ludwig von Hofmannin maalauksesta) ja Tarvasjoen (1921, jäljennös Julius Kronbergin maalauksesta) kirkoissa.


title: Saima Tigerstedt-Ylinen

text: Saima Tigerstedt-Ylinen (15. joulukuuta 1878 Tuulos – 19. kesäkuuta 1978 Yläne) oli suomalainen taidemaalari.


title: Saima Tigerstedt-Ylinen

text: Tigerstedt syntyi Tuuloksessa ruotsinkieliseen aatelissukuun vuonna 1878. Seuraavan vuosikymmenen loppupuolella hän muutti perheensä mukana Helsinkiin. Vuonna 1903 Tigerstedt valmistui taidemaalariksi Suomen Taideyhdistyksen piirustuskoulusta. Hän oli myös opiskellut Taideteollisessa korkeakoulussa eri käsityöaineita, muun muassa puukuvanveistoa ja ornamenttipiirustusta.


title: Saima Tigerstedt-Ylinen

text: Vuonna 1905 Tigerstedt avioitui piirustuskoulussa tapaamansa Yläneelta kotoisin olleen Vihtori Ylisen kanssa. Samana vuonna pariskunta matkusti yhdistetylle hää- ja opintomatkalle Pariisiin, jossa he opiskelivat usean muun suomalaistaiteilijan tavoin Académie Colarossissa. Suomeen palattuaan he rakennuttivat Yläneen Elijärven rannalle ateljeehuvilan, jossa he viettivät lähes koko loppuelämänsa. Vuosina 1923–1929 Ylisen perhe asui syksystä kevääseen Raumalla lasten koulunkäynnin vuoksi.


title: Saima Tigerstedt-Ylinen

text: Tigerstedt-Ylinen tuli tunnetuksi akvarelleistaan, joiden aiheina olivat yleensä erilaiset maisemat. Suuri osa hänen tuotannostaan kuvaa Vanhaa Raumaa. Hän teki myös jonkin verran asetelmia sekä maalasi interiöörejä. Lisäksi Tigerstedt kutoi muun muassa erilaisia huonetekstiilejä ja ryijyjä. Hänen taiteellinen tuotantonsa jäi kuitenkin paljon puolisoaan suppeammaksi, koska Tigerstedt keskittyi hoitamaan perhettään Vihtori Ylisen huolehtiessa toimeentulosta.


title: Saima Tigerstedt-Ylinen

text: Tigerstedt-Ylinen kuoli kesäkuussa 1978 ollessaan 99-vuotias. Hänet on haudattu miehensä kanssa samaan hautaan Yläneen hautausmaalle. Pariskunnan yhteisessä hautamuistomerkissä on Tigerstedin tekemä reliefi aviomiehestään.


title: Sarah Hecken

text: Sarah Stefanie Hecken (s. 27. elokuuta 1993 Mannheim) on saksalainen taitoluistelija. Hän voitti naisten yksinluistelussa Saksan-mestaruuden 2008, 2010, 2011 ja 2013. Lisäksi hän sijoittui siinä neljänneksi 2009. Vuoden 2012 Saksan-mestaruuskilpailuihin jalkavamma esti Heckeniä osallistumasta. Hän on myös kilpaillut Euroopan- ja maailmanmestaruuskilpailuissa sekä vuoden 2010 talviolympialaisissa Vancouverissa, jossa sijoittui yksinluistelussa kahdeksanneksitoista.


title: Sarah Hecken

text: Hecken on Bundeswehrin sotilasurheilija. Hänen valmentajanaan on toiminut Peter Sczypa.


title: Maria Balaba

text: Maria Balaba (s. 1. toukokuuta 1988 Riika) on latvialainen taitoluistelija. Hän voitti naisten yksinluistelussa Latvian-mestaruuden vuosina 2004 ja 2005. Lisäksi hän sai Latvian-mestaruuskilpailussa hopeaa 2003, 2006 ja 2007 ja pronssia 2001 ja 2002. Hänen valmentajansa on Galina Efremenko.


title: Adrafiniili

text: Andrafiniili on modafiniilin aihiolääke, jota käytetään narkolepsian hoidossa. Sitä markkinoidaan kauppanimellä Olmifon. Sillä on kuitenkin enemmän sivuvaikutuksia kuin modafiniilillä. Andrafiniili kehitettiin aikaisemmin. Se voi modafiniiliä enemmän aiheuttaa vaarallisia ihoreaktiota Stevens Johnsonin oireyhtymä ja toksista epidermaalista nekrolyysiä, mahavaivoja ja maksavaurioita.


title: Adrafiniili

text: Adrafiniilin kemiallinen kaava on CHNOS, moolimassa 289,3495 g/mol ja CAS-numero 63547-13-7.


title: Vaninon satama

text: Vaninon satama (, LOCODE: RU VNN) on Venäjän Habarovskin aluepiirin 37,3 tuhannen asukkaan (2010) Vaninon piirin hallintokeskuksessa, 17,0 tuhaannen asukkaan Vaninon kaupunkityyppisen taajamassa sijaitseva merisatama. Satama löytyy Tyynenmereen kuuluvan Japaninmeren pohjoisosassa sijaitsevan Tatariansalmen eteläosista, Sahalinin saaren länsipuolelta. Linnuntietä noin 15 kilometriä sataman eteläpuolella sijaitsee 27,7 tuhannen asukkaan Sovetskaja Gavanin kaupunki.


title: Vaninon satama

text: Sataman toimintoja valvoo Vaninon satamahallinto ().


title: Vaninon satama

text: Vuoden 2013 alussa uutisoitiin, että venäläinen kaivos- ja metallialan suurkonserni, pörssinoteerattu Metšel osti määräysvallan Vaninon satamassa toimivan Vanino Commercial Sea Port -satamayhtiön osakkeista. Tämän operaattoriyhtiön hallussa oli vuonna 2011 vajaa kolmannes (5,9 milj. t.) sataman kautta kulkeneesta rahdista ja pääosa sataman laituripaikoista. Sataman alueella toimii kuitenkin useita muitakin satamaoperaattoreita, kuten Daltransugol (ЗАО "Дальтрансуголь") ja Transbunker Vanino (ООО "Трансбункер-Ванино", nestebulk). Sataman suurimmat laituripaikat kuuluvat Daltransugol-yhtiölle: syväykseltään 18,5 metrin 361 metriä pitkä laituri ja toinen samanmittainen laituri 14,5 metrin syväyksellä. Hiiltä laivaava Daltransugol oli myös rahtimääräisesti suurin satamatoimija.


title: Vaninon satama

text: Rahtimääränsä perusteella Vanino oli vuonsina 2012-2013 Venäjän Tyynenmeren alueen 2. suurin kauppasatama.


title: Vaninon satama

text: Vaninon sataman vuosittainen rahtimäärä:


title: Don’t Starve

text: Don’t Starve on indie-yhtiö Klei Entertainmentin kehittämä selviytymispeli. Peli julkaistiin 23. huhtikuuta 2013 Steamiin Microsoft Windowsille,OS X:lle ja Linuxille. Don't Starve julkaistiin vuotta myöhemmin myös PlayStation 4:lle.


title: Don’t Starve

text: Ladattava lisäsisältö Reign of Giants julkaistiin 30. huhtikuuta 2014. Lisäksi on julkaistu mm. itsenäinen moninpeliversio "Don't Starve Together".


title: Don’t Starve

text: Peli aloitetaan Wilson-nimisellä tiedemiehellä, jonka demoni, Maxwell, lähettää keskelle tuntematonta, vaarallista ja täynnä outoja asioita täynnä olevaa satunnaisesti regenoitua maailmaa. Peliin ei kuulu minkäänlaista ohjeistusta, vaan pelaajan on itse selvitettävä miten pysyä hengissä keräämällä tarvikkeita ja resursseja pelin crafting- mekaniikan avulla. Pelissä tulee selviytyä mahdollisimman pitkään, huolehtien pelihahmon terveys-, nälkä- ja mielenterveystasosta taistellessa surrealistisia vihollisia ja oliota vastaan. Peli ei ole tarinakeskeinen, mutta pelin vaihtoehtoinen seikkailumoodi asettaa pelihahmon selviytymishaasteeseen Maxwellia vastaan.


title: Don’t Starve

text: Don’t Starve on Klei Entertainmentin ensimmäinen kokeilu selviytymis-genreen, ja on todennäköisesti Klein tunnetuin peli. Peliä on verrattu Minecraftiin ja Terrariaan tavaroiden valmistusmekaniikan takia, mutta eroaa hyvin paljon tyylinsä takia. Peli sai heti ilmestyessään positiivista palautetta kriitikoilta ja pelaajilta omaperäisestä tyylistään, musiikistaan ja monimuotoisuudestaan, vaikkakin korkea vaikeustaso ja peruuttamaton kuolema otettiinkin vähemmän lämpimästi vastaan. Vuoden kuluttua julkaisusta, Don’t Starvea oli myyty yli miljoona kappaletta.


title: The Last Man on Earth

text: The Last Man on Earth voi tarkoittaa ainakin seuraavia:


title: Kilpailuneuvosto

text: Kilpailuneuvosto on vuosina 1988–2002 Suomen kauppa- ja teollisuusministeriön yhteydessä työskennellyt toimielin, joka käsitteli ja ratkaisi kilpailunrajoituksia koskevia asioita. Sillä oli puheenjohtaja, varapuheenjohtaja ja seitsemän jäsentä, jotka kaikki olivat sivutoimisia. Heidät nimitti tehtäväänsä tasavallan presidentti kolmen vuoden määräajaksi valtioneuvoston esityksestä. Puheenjohtajan ja varapuheenjohtajan tuli olla oikeustieteilijöitä, jotka olivat perehtyneet tuomarin tehtäviin. Jäsenten oli tunnettava elinkeinotoimintaa siten, että osa oli perehtynyt kuluttajien asioihin ja osa elinkeinonharjoittajien olosuhteisiin.


title: Kilpailuneuvosto

text: Kilpailunrajoitusta koskeva asia tuli vireille kilpailuneuvostossa kilpailuviraston, pankkitarkastusviraston (pankkiasiat), sosiaali- ja terveysministeriön (vakuutustoiminta), kilpailunrajoituksesta kärsivän elinkeinonharjoittajan tai etujärjestön kirjallisesta esityksestä. Neuvosto oli päätösvaltainen kun paikalla oli puheenjohtaja tai varapuheenjohtaja ja vähintään neljä jäsentä. Asian tutkiminen aloitettiin esikäsittelyllä, jossa osapuolet vastasivat suullisesti tai kirjallisesti esitykseen. Kilpailuneuvosto saattoi kehottaa asianosaisia saapumaan neuvoston istuntoon ja velvoittaa heidät esittämään kilpailunrajoitukseen liittyvät asiakirjansa. Neuvostolla oli myös mahdollisuus kuulla asiantuntijoita ja hankkia asiantuntijalausuntoje.


title: Kilpailuneuvosto

text: Kilpailuneuvoston päätöksen muodosti enemmistön mielipide tai äänten mennessä tasan puheenjohtajan kannattama mielipide. Neuvosto käsitteli asiat suljetuin ovin, ellei se erikseen määrännyt asian käsittelyä julkiseksi. Neuvoston päätökset olivat julkisia, ellei neuvosto erityisestä syystä salannut niitä osaksi tai kokonaan liike- tai ammattisalaisuuteen vedoten. Kilpailuneuvoston asiakirjat eivät olleet julkisia, ellei neuvosto erikseen toisin päättänyt.


title: Kilpailuneuvosto

text: Kilpailuneuvoston ja markkinatuomioistuimen toimivaltaan kuuluvat asiat siirrettiin käsiteltäviksi markkinaoikeudessa samalla kun säädettiin markkinaoikeuslaki (1527/2001).


title: Gregg Binkley

text: Gregg Binkley (s. 20. maaliskuuta 1963) on yhdysvaltalainen näyttelijä.


title: Gregg Binkley

text: Hänet tunnetaan parhaiten sarjasta Kovan onnen kundi, jossa hän esittää Kennyä Jamesiä.


title: Gregg Binkley

text: Hän tapasi vaimonsa, Tokiko Ohniwan, näyttelijäkurssilla. He menivät naimisiin 31. toukokuuta 2003.


title: Isabella Aragonialainen (Ranska)

text: Isabella Aragonialainen (1247 – 28. tammikuuta 1271) Cosenza Calabria Italia) oli Aragonian infanta ja avioliiton kautta Ranskan kuningatar (1270–1271). Hän on myös Ranskan kuninkaan Filip IV Kauniin ja Valoisin Kaarlen äiti.


title: Isabella Aragonialainen (Ranska)

text: Isabella Aragonialaisen isä oli Aragonian Valencian ja Mallorcan kuningas Jaakko I Valloittaja) (1207–1276) ja hänen äitinsä oli Jaako I:n toinen puoliso Yolanda Unkarilainen (1215–1251).


title: Isabella Aragonialainen (Ranska)

text: Jaakko I Aragonialainen ja Ranskan kuningas Ludvig IX tekivät sopimuksen, jonka mukaan infanta Isabella avioituisi Ranskan kruununperillisen kanssa. Ludvig IX:n vanhimman pojan Ludvigin kuoleman jälkeen kruununperilliseksi tuli tulevan kuningas Filip III. Isabella oli 19-vuotias ja Filip 17-vuotias.


title: Isabella Aragonialainen (Ranska)

text: Avioliitto solmittiin 26. toukokuuta 1262 Clermont en Auvergnen kaupungissa, nykyisessä Clermont-Ferrandissa.


title: Isabella Aragonialainen (Ranska)

text: Avioliitosta syntyi neljä poikaa:


title: Isabella Aragonialainen (Ranska)

text: Olleessaan paluumatkalla kahdeksannelta ristiretkeltä Tunisista, jossa hän oli ollut kuninkaan mukana, hän putosi hevosensa selästä Italian Calabriassa erääseen jokeen. Hän oli raskaana viidennellä kuukaudella ja odotti siten viidettä lastaan. Tämän putoamisen jälkeen lapsi syntyi keskosena ja kuoli hetkeä myöhemmin. Voimattomana ja kuumeisena Isabella kuoli 28. tammikuuta 1271, juuri 24 vuotta täytettyään. Koska kuolema tapahtui kaukana kotimaasta, hänelle suoritettiin "mos Teutonicus" –hautaaminen, jossa luut erotellaan herkemmin mätänevästä lihasta.


title: Isabella Aragonialainen (Ranska)

text: Lopullisesti hänet haudattiin Saint-Denis’n basilikaan, joka on Ranskan kuninkaiden perinteinen hautapaikka. Ranskan vallankumouksen aikana kuitenkin suurin osa haudoista tuhottiin ja Isabellen haudalle kävi osittain samoin.


title: Vaggerydin kirkko

text: Vaggerydin kirkko () on Ruotsin Vaggerydin kunnassa sijaitseva kirkkorakennus. Se on rakennettu vuosina 1973-1974 Eva ja Bernt Mejlanderin piirustusten perusteella. Sisällä lattia on italialaista marmoria. Kellotapulissa on kaksi kelloa, joista suurempi painaa 400 kiloa ja pienempi 250 kiloa.


title: Artur Lemba

text: Artur Lemba (24. syyskuuta 1885 Tallinna – 21. marraskuuta 1963 Tallinna) oli virolainen pianisti ja säveltäjä. Hän opiskeli Pietarin konservatoriossa, ja opetti siellä vuoteen 1920. Sen jälkeen hän opetti 1920–1921 Helsingin konservatoriossa ja toimi Tallinnan konservatorion pianoluokan professorina vuodesta 1922.


title: Latvia talviolympialaisissa 2010

text: Latvia osallistui Vancouverin talviolympialaisiin 2010 58 urheilijan voimin. Maa saavutti kaksi hopeista mitalia. Maan lippua avajaisissa kantoi Martins Dukurs ja päättäjäisissä Haralds Silovs.


title: Kalajärven purolaakso

text: Kalajärven purolaakso on Pohjois-Espoossa, Espoonjoen latvavesistössä sijaitseva Glimsinjoen vesistön osaan kuuluva paikallisesti arvokas luontokohde.


title: Kalajärven purolaakso

text: Kalajärven purolaakson alue käsittää Kalajärven laskupuron luonnontilaisen yläjuoksun, ja n. 595 metriä pitkän Röylän pelloille laskevan purolaakson.


title: Kalajärven purolaakso

text: Erittäin kirkasvetinen puro on syönyt itselleen jyrkän uoman laakson pohjalle. Yläosan hidasvirtainen luhtainen osuus on karikepohjainen. Sen alapuolelta alkavalla koskiosuudella pohja koostuu pitkälti karkeasta sorasta ja hiekasta, mutta paikoin on myös kivikkoisempia osuuksia. Kivet ovat yleisesti sammalten peittämiä. Purossa on myös kohtuullisesti liekopuuta jonka lisäksi sinne on kertynyt paljon hakkuutähteitä.


title: Kalajärven purolaakso

text: Yläjuoksulla ympäröivä metsä on havupuuvaltaista, mutta puron kosteassa lähiympäristössä kasvaa lehtokasvillisuutta, mm. kookkaita tervaleppiä. Laakson pohjalla puronvarren metsä vaihtuu vähitellen lehtipuuvaltaiseksi.


title: Kalajärven purolaakso

text: Alue on suojeltu luonnonsuojelulain nojalla, mutta siihen kohdistuu kuormitusta Kalajärvestä ja sitä ympäröivästä asutuksesta.


title: Kalajärven purolaakso

text: Kalajärven purolaakson yli kulkee pitkospuureitti, joka alkaa Kalajärventien loppupäästä.


title: Kalajärven purolaakso

text: Kalajärvi (järvi Espoossa)


title: Ruotsi kesäolympialaisissa 2004

text: Ruotsi osallistui Ateenan kesäolympialaisiin 2004 115 urheilijan joukkueella. Maa saavutti urheilulajeissa seitsemän mitalia, joista neljä oli kultaisia, kaksi hopeista ja yksi pronssinen.


title: Oskari Siiki

text: Oskari Mikael Siiki (s. 5. toukokuuta 1995 Turku) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä.


title: Oskari Siiki

text: Siiki on Turun Palloseuran oma kasvatti. Hän oli kaudella 2010–2011 joukkueen C-nuorten paras pistemies ja maalintekijä runkosarjassa tehoilla 28+24=52, joilla Siiki sijoittui C-nuorten SM-sarjan pistepörssissä toiseksi ja maalipörssissä kolmanneksi. Hän oli myös tehoilla 15+7=22 koko pudotuspelien paras maalintekijä ja TPS:n paras pistemies. Siiki teki uuden C-nuorten SM-sarjan yhden kauden pudotuspelien maaliennätyksen, joka oli Ville Koskelan (14 maalia) hallussa kaudelta 2009–2010, mutta Petrus Palmu (17 maalia) kuitenkin rikkoi myöhemmin hänen ennätyksensä kaudella 2013–2014. Kaudella 2011–2012 Siiki oli TPS:n B-nuorten paras pistemies ja syöttäjä runkosarjassa tehoilla 13+23=36. Kevään 2012 pudotuspeleissä hän oli tehoilla 5+2=7 joukkueen paras pistemies Niklas Salon ja Artturi Lehkosen kanssa sekä paras maalintekijä Otto Niemisen kanssa. Siiki voitti kauden päätteeksi B-nuorten SM-pronssia.


title: Oskari Siiki

text: Kaudella 2012–2013 Siiki debytoi TPS:n SM-liigajoukkueessa, jossa hän pelasi kaksi runkosarjaottelua. Siiki pelasi harjoiskaudella yhden European Trophy -ottelun, mutta ensimmäisen SM-liigaottelunsa hän pelasi 2. maaliskuuta 2013 vieraissa Tapparaa vastaan, jolloin Siiki sai jääaikaa 5.18 minuuttia. Suurimman osan kaudestaan hän pelasi kuitenkin TPS:n A-nuorissa, joiden paras pistemies ja maalintekijä Siiki oli tehoilla 23+20=43. Hän jakoi koko A-nuorten SM-liigan maalipörssin kolmannen sijan Kärppien Saku Mäenalasen kanssa ja pistepörssin kymmenennen sijan Kärppien Janne Pälveen kanssa. Siikillä oli myös TPS:n paras teholukema (+17). Hänen runkosarjansa A-nuorissa alkoi hienosti, sillä Siiki iski kauden avausottelussa 12. syyskuuta 2012 kypärätempun JYPiä vastaan. Hänet valittiin A-nuorten SM-liigan lokakuun 2012 kuukauden nuoreksi pelaajaksi. Kauden 2013–2014 Siiki pelasi kokonaan A-nuorissa, eikä hän pelannut otteluakaan SM-liigassa.


title: Oskari Siiki

text: Kaudella 2014–2015 Siiki nousi TPS:n A-nuorten varakapteeniksi. Hän oli 22 osumallaan joukkueen paras maalintekijä Niklas Salon kanssa, kuten myös kevään 2015 pudotuspeleissä Julius Vähätalon kanssa seitsemällä osumallaan. Siiki jakoi myös runkosarjan alivoimamaalipörssin voiton viiden muun pelaajan kanssa. Hän voitti kauden päätteeksi A-nuorten Suomenmestaruuden. Miika Elomon noustua kauden mittaan A-nuorista TPS:n SM-liigajoukkueen päävalmentajaksi myös Siiki sai loppukaudella paikan seuran liigajoukkueesta. Kausi oli hänelle myös varsinainen tulokaskausi SM-liigassa ja Siiki teki 28 runkosarjaottelussa tehot 1+5=6. Hänen liigauransa avausmaali syntyi 28. helmikuuta 2015 ylivoimalla vieraissa Helsingin IFK:ta vastaan. Tammikuussa 2015 Siiki teki kaksivuotisen jatkosopimuksen TPS:n kanssa.


title: Oskari Siiki

text: Elokuussa 2015 TPS lainasi Siikin alustavasti koko kauden 2015–2016 kattavalla sopimuksella Mestis-joukkue TuToon. Hän pelasi siellä lopulta vain 11 ottelua tehden yhden syöttöpisteen, kunnes Siiki palasi lokakuun lopulla TPS:n vahvuuteen. Hän pelasi aluksi seuran A-nuorten mukana, mutta suurin osa Siikin syyskaudesta eteni kuitenkin TPS:n SM-liigajoukkueen vahvuudessa, jossa hän teki 20 runkosarjaottelussa tehot 3+2=5. Tammikuussa 2016 seura lainasi Siikin ja Matias Pullin loppukaudeksi Espoo Bluesiin, josta vaihdossa TPS:ään siirtyivät lainalle Kalle Kaijomaa ja Jussi Makkonen.


title: Oskari Siiki

text: Kaudeksi 2016–2017 Siiki palasi taas TPS:n vahvuuteen. Tammikuussa 2017 hän teki joukkueen kanssa kaksivuotisen jatkosopimuksen. Siirtotakarajalla, helmikuussa 2017 TPS lainasi hänet loppukaudeksi Mestis-joukkue Savonlinnan Pallokerhoon. Siiki voitti kauden päätteeksi Mestiksen mestaruuden. Kauden 2017–2018 hän aloitti kuukauden mittaisella lainasopimuksella SaPKossa. Siiki teki TPS:ssä SM-liigan yhden kauden piste-ennätyksensä yhdeksällä maalillaan, mutta hän jäi joukkueessa kuitenkin pieneen rooliin, eikä mahtunut pudotuspeleissä kertaakaan kokoonpanoon.


title: Oskari Siiki

text: Siiki on pelannut neljä nuorten ja 18 poikien maaottelua.


title: Oskari Siiki

text: Siiki on käynyt Aurajoen urheilulukion.


title: Kustaava

text: Kustaava on suomalainen naisen etunimi, feminiininen vastine (sisarnimi) miehennimelle Kustaa sekä suomenkielinen vastine Gustavin feminiinisille vastineille "Gustava" ja "Gustafva".


title: Kustaava

text: Kustaavan nimipäivä oli suomenkielisessä nimipäiväkalenterissa ensimmäisen kerran vuosina 1794–1796 15. syyskuuta ja sitten 30. lokakuuta vuosina 1827–1928. Kustaavan päivä oli Luulajan suomenkielisessä kalenterissa 7. toukokuuta 1901–1918, sitten muodossa Gustava 6. kesäkuuta vuodesta 1973 eteenpäin. Suomenkielisessä kalenterissa nimi oli muodossa "Gustawa" tai "Gustafwa" vuoteen 1907 saakka, siitä eteenpäin Kustaava ja vuodesta 1890 alkaen myös "Gustaawa".


title: Kustaava

text: Väestörekisterikeskuksen nimipalvelun mukaan Kustaava-muodon on saanut vuoden 2013 maaliskuuhun mennessä Suomessa alle 4930 henkilöä, joista alle 4920 on ollut naispuolisia. Kustava-muodon on saanut alle 190 henkilöä, joista alle 180 on ollut naispuolisia, Gustava-muodon alle 1058 henkilöä joista 1053 on ollut naispuolisia ja Gustafva-muodon alle 40 henkilöä, Gustaava-muodon alle 197 henkilöä joista alle 177 on ollut naispuolisia.


title: Lämpötila-asteikko

text: Lämpötila-asteikko on keino muuttaa mitattavan kohteen lämpötila helposti ymmärrettävään ja kirjattavaan numeeriseen muotoon.


title: Lämpötila-asteikko

text: Lämpötila-asteikkoja on kahta lajia, absoluuttisia ja suhteellisia asteikkoja. Absoluuttisella asteikolla lämpötila on nolla silloin, kun mitattavassa aineessa ei ole lämpöliikettä. Tätä lämpötilaa kutsutaan absoluuttiseksi nollapisteeksi. Absoluuttiset asteikot ovat teknistesti suhdeasteikkoja, jossa lämpötilan arvoille voidaan suorittaa kerto- ja jakolaskuja yhteen- ja vähennyslaskuista puhumattakaan. Tilastolliset tunnusluvut, kuten aritmeettinen-, geometrinen- ja harmoninen keskiarvo sekä keskihajonta, varianssi, keskipoikkeama, kvartiilipoikkeama ja variaatiokerroin ovat mielekkäitä lämpötilan käsitteen mielessä.


title: Lämpötila-asteikko

text: Suhteelliset asteikot ovat empiirisiä, koska yleensä kaksi sen lämpötiloista on määritetty referenssipisteiden avulla. Referenssipisteet on valittu luontevalla tavalla olemaan sellaisia lämpötiloja, jotka kenenkä tahansa on ollut helppo järjestää. Tällaisia ovat olleet esimerkiksi veden jäätymis- ja kiehumispisteet. Asteikkoja kutsutaan suhteellisiksi asteikoiksi, koska lämpötilat ilmoitetaan "suhteessa valittuun nollapisteeseen", joka on toinen referenssipisteistä (Celsius-asteikolla veden jäätymispiste 0 °C). Suhteelliset asteikot ovat teknisesti intervalli- eli välimatka-asteikkoja, jossa lämpötilan arvoille voidaan suorittaa korkeintaa yhteen- ja vähennyslaskuja, muttei kerto- ja jakolaskuja. Tilastolliset tunnusluvut kuten aritmeettinen keskiarvo sekä keskihajonta, varianssi, keskivirhe ja kvartiilipoikkeama ovat mielekkäitä lämpötilan käsitteen mielessä.


title: Lämpötila-asteikko

text: Absoluuttisessa lämpötila-asteikoissa on absoluuttinen nollapiste valittu asteikon nollapisteeksi. Toista referenssipistettä ei sinänsä tarvita, jos määritellään asteikkoväli samaksi kuin toisessa lämpötila-asteikossa. Näin onkin menetelty kelvin-asteikossa (1 K = 1 °C) ja Rankine-asteikossa (1 °Ra = 1 °F). Kelvin-asteikolle on kuitenkin määritelty referenssipiste, jolla asteikkoväli määritellään tarkasti.


title: Lämpötila-asteikko

text: Lämpötila-asteikko syntyy tavasta jakaa referenssipisteiden väli osiin eli asteisiin. Tässä ei ole käytetty mitään fysikaalista perustetta, vaan jako on usein tehty vain matemaattisin perustein. Yleensä jako on vielä tasajako, jolloin lämpömittarin nesteen lämpölaajenemiskertoimen epälineaarista riippuvuutta lämpötilasta ei olla huomioitu. Esimerkiksi Celsius-asteikossa referenssipisteiden väli jaettiin 100 osaan eli senttigraadeihin. Sen sijaan Rømer-asteikon jakoperuste oli mutkikkaampi, sillä keksijä ei halunut käsitellä negatiivisia lukemia. Tämän vuoksi hän siirsi nollapisteen referenssivälin 1/7-osan verran kylmempään suuntaan ja suoritti nollapisteen ja veden kiehumispisteen välille jaon 60 osaan.


title: Lämpötila-asteikko

text: Nykyään on laajassa käytössä enää kaksi suhteellista asteikkoa. Ne ovat Celsius- ja Fahrenheit-asteikot. Historiasta tiedetään kuitenkin useita erilaisia lämpötila-asteikkoja, joita ainakin historian tutkijan tulisi osata "lukea". Lämpömittareiden keksimisen aikoihin monet tutkijat ja laboratoriot käyttivät itse valmistamiaan mittareita, joiden asteikot poikkesivat toista monin tavoin. Tässä on lueteltu niistä vain osa.


title: Lämpötila-asteikko

text: Laajemmin käytetyistä absoluuttisista lämpötila-asteikoista vain kelvin on enää käytössä.


title: Lämpötila-asteikko

text:
Taulukkoon on koottu eräitä varhaisia lämpömittareiden tunnettuja asteikkoja 1600−1700-luvuilla. Taulukon mittareille on ominaista huonot dokumentit. Joitakin mittareita on jäljellä museoissa ja osasta tietetään vain mittaustietoja. Mikäli tiedoista puuttui esimerkiksi kiehumispiste, ei mittarilla voinut mitata sitä, koska mittaputken pituus ei siihen riittänyt. Useimmat mittarit tehtiin meteorologisia mittauksia varten. Taulukko on kopioitu Boltonin tekstistä täydentäen. Taulukkoon lisätyt mitta-asteikot on merkitty lähteillä erikseen. Jos arvon jäljessä on tähti (*), on sen arvo laskettu taulukon muista arvoista.
Asteikkojen vertailu käy graafisesti oheisen taulukon avulla. Se ei ole aivan tarkka arvoiltansa.


title: Halkivahan kirkko

text: Halkivahan kirkko on Urjalan Halkivahan kylässä sijaitseva luterilainen kirkkorakennus. Rukoushuoneesta kirkoksi laajennetun rakennuksen omistaa Halkivahan rukoushuonekunta, mutta se toimii Urjalan seurakunnan kirkkona.


title: Halkivahan kirkko

text: Halkivahan kirkko on rakennettu Halkivahan kylän voimin: rukoushuonetta rakennuttamaan perustettiin vuonna 1905 Halkivahan Seurakuntahuoneyhdistys. Urakoitsijana toimi paikallinen rakentaja Vihtori Matinpoika Packalén (1860–1931), joka oli aiemmin urakoinut muun muassa Halkivahan kansakoulun (1901–1902) sekä useita seudun kivinavettoja. Rukoushuoneen suunnitelmat teki Halkivahan kansakoulun pitkäaikainen opettaja ja sivistysaktiivi Konrad Perkiö.


title: Halkivahan kirkko

text: Halkivahan Rukoushuonekunta perustettiin vuonna 1919. Rukoushuonekunnalla on kirkkoneuvosto.


title: Halkivahan kirkko

text: Rukoushuone valmistui vuonna 1907 ja vihittiin käyttöön seuraavana vuonna. Se laajennettiin kirkoksi rakennusmestari Heikki Tiitolan suunnitelmien mukaan vuosina 1923–1926, laajennuksen yhteydessä tehtiin myös kellotorni, jossa on Suomen toiseksi suurin kirkonkello. Kello painaa 2385 kg. Kirkossa on tilaa 250 ihmiselle.


title: Halkivahan kirkko

text: Kirkon alttaritaulun "Jeesus Getsemanessa" on maalaannut Antti Heickell. Sen mallina on käytetty saksalaisen Heinrich Hofmannin taulua "(Kristus Getsemanessa 1890)".


title: Gösta

text: Gösta on miehen etunimi, alkujaan lyhennys ruotsalaisesta Kustaa-nimen muunnoksesta "Göstaver". Suomessa joskus käytetty kansanomainen muoto on ollut "Kössi".


title: Gösta

text: Göstan nimipäivä on suomenruotsalaisessa nimipäiväkalenterissa 6. kesäkuuta samana päivä Gustavin kanssa.


title: Gösta

text: Väestörekisterikeskuksen nimipalvelun mukaan Gösta-nimen on saanut Suomessa vuoden 2013 maaliskuuhun mennessä alle 2 249 henkilöä.


title: Gösta

text: Mäntän Serlachiuksen taidemuseon nimi on Serlachius-museo Gösta ja sen 2014 valmistuneen lisärakennuksen nimi on Gösta-paviljonki.


title: Don Scott

text: Donald E. "Don" Scott (23. heinäkuuta 1928 Derby – 1. maaliskuuta 2013 Derby) oli brittiläinen nyrkkeilijä ja olympiamitalisti.


title: Don Scott

text: Scott saavutti sarjan 80 kg olympiahopeaa Lontoon kesäolympialaisissa 1948. Hän hävisi loppuottelussa Etelä-Afrikan George Hunterille.


title: Don Scott

text: Scott kuoli 1. maaliskuuta 2013, 84-vuotiaana sydämen pettämiseen. Hän oli sairastanut Parkinsonin tautia.


title: Managed services

text: Managed services on englanninkielinen käsite joka vittaa palvelusuhteeseen asiakasyrityksen ja tiettyä yrityspalvelua ((""service"") hallinoivan ((""manage""), palveluntarjoajan välillä. Managed services -käsite on läheistä sukua liiketoiminnan ulkoistuspalvelukäsitteelle. Managed services -käsitteellä viitataan kuitenkin ensisijaisesti palvelusuhteeseen jossa asiakasyrityksestä ei välttämättä ulkoisteta esim. henkilöstöä tai tietotekniikkaa. Managed services -palvelusuhde on tavallinen esimerkiksi telekommunikaatiossa, jossa teleoperaattori antaa tietoverkkonsa kehittämisen ja ylläpidon toiselle, tähän tehtävään erikoistuneelle toimijalle. Palvelusuhde on yleistynyt ns. pilvipalvelujen synnyn myötä. Pilvipalvelut mahdollistavat yrityksille liiketoimintansa it-tukijärjestelmien vuokraamista internetin yli Managed Services -palveluntarjoajalta helpommin kuin aikaisemmin. Managed services -ratkaisuilla yritykset tavoittelevat sekä kustannussäästöjä, uusia kasvumahdollisuuksia että kilpailuetuja.


title: Gilberto Clavell

text: Gilberto Clavell (s. 10. elokuuta 1989) on puertoricolais-yhdysvaltalainen koripalloilija, pelipaikaltaan sentteri. Hän edustaa Suomen Korisliigassa pelaavaa Kouvoja.


title: Gilberto Clavell

text: Clavell kuului Puerto Ricon alle 19-vuotiaiden maajoukkueeseen ikäluokan MM-kilpailuissa. Hän pelasi kahden kauden ajan yhdysvaltalaisen Sam Houston State Universityn yliopistojoukkueessa, jonka jälkeen hän pelasi kauden ajan maansa pääsarjassa. Syyskuussa 2012 Clavell siirtyi Eurooppaan, suomalaiseen Kouvoihin.


title: Kentjärvi (järvi)

text: Kentjärvi (myös "Kenttijärvi", "Kendjärvi", "Kenjärvi"; ; venäjäksi myös Кончозеро, "Kontšozero"; lyydiksi "Kendärv") on Suojoen vesistöön kuuluva järvi Karjalan tasavallan Äänisenrannan ja Kontupohjan piireissä Venäjällä. Sen pinta-ala on 39,8 neliökilometriä, valuma-alueen laajuus 300 neliökilometriä, keskisyvyys 9,5 metriä ja suurin syvyys 26 metriä.


title: Kentjärvi (järvi)

text: Järven rannat ovat jyrkkiä itäistä rantaa lukuun ottamatta. Pohjaa peittää muta, hiekka, kivet ja järvimalmi. Kalalajeja ovat siika, kuore, hauki, lahna, säyne, sorva ja made. Suojoesta nousee toisinaan harjuksia ja järvilohia. Seudulla on runsaasti kesäasutusta. Sen rannalla sijaitsee Kentjärven kylä.


title: Sandaljärvi

text: Sandaljärvi (myös "Sandalanjärvi", ) on Suunujoen vesistöön kuuluva järvi Karjalan tasavallan Kontupohjan piirissä Venäjällä. Sen pinta-ala on 185 neliökilometriä, valuma-alueen laajuus 6 620 neliökilometriä, keskisyvyys 9,7 metriä ja suurin syvyys 58 metriä.


title: Sandaljärvi

text: Järven rannat ovat pohjoisessa ja idässä enimmäkseen jyrkkiä, etelässä ja lännessä matalia. Pohja on mutaa, hiekkaa, kiveä ja järvimalmia. Sandaljärvessä on 286 saarta. Siihen laskevat Tiudianjoki (ven. "Tivdijka" tai "Niva") ja Nurmeža. Alkuperäinen laskujoki Sandalka on padottu, minkä johdosta järven pinta on noussut puolitoista–kaksi metriä. Se toimii Kontupohjan vesivoimalaitoksen patoaltaana. Kalalajeja ovat lohi, muikku, siika, harjus, kuore, hauki, lahna ja made.


title: Ukšjärvi

text: Ukšjärvi (; myös Укшозеро, "Ukšozero") on Suojoen vesistöön kuuluva järvi Karjalan tasavallan Äänisenrannan piirissä Venäjällä. Sen pinta-ala on 33,6 neliökilometriä, valuma-alueen laajuus 385 neliökilometriä, keskisyvyys 8,6 metriä ja suurin syvyys 26 metriä.


title: Ukšjärvi

text: Järven rannat ovat jyrkät. Pohjaa peittää muta, rannoilla on hiekkaa ja kiviä. Saaria on neljätoista. Kalalajeja ovat muikku, siika, hauki, säyne, lahna, rantaneula ja made. Suojoesta nousee toisinaan lohia, järvilohia, Suojun siikaa ja harjuksia. Rannoilla on kesäasutusta.


title: Uksjärvi

text: Uksjärvi voi tarkoittaa seuraavia asioita:


title: BCM Gravelines

text: Basket Club Maritime Gravelines Dunkerque Grand Littoral (lyhyemmin BCM Gravelines) on ranskalainen koripalloseura Gravelinesin kaupungista.


title: BCM Gravelines

text: Seura perustettiin vuonna 1984. Vuonna 1989 Gravelines nousi pääsarjaan, jossa seura eteni loppuotteluihin ensimmäisen kerran kaudella 2003–2004. Seuran merkittävin saavutus on Ranskan cup-mestaruus vuodelta 2005. Gravelines karsi kaudella 2011–2012 Euroliiga-paikasta, mutta tällöin seura hävisi karsinnat Asvelille. Saman kauden päätteeksi seura voitti kuitenkin ensimmäistä kertaa runkosarjan, vaikkakaan ei saavuttanut Ranskan-mestaruutta.


title: Emil Wegelius

text: Emil Wegelius (13. joulukuuta 1852 Helsinki - 19. tammikuuta 1903 Helsinki) oli suomalainen huviveneiden, erityisesti kilpapurjehdusveneiden suunnittelija. Hän oli myös ammattikuntansa ensimmäisiä edustajia. Hän voitti ensimmäisen venesuunnittelukilpailun 1882. Hän suunnitteli arviolta seitsemisenkymmentä alusta aina purjeveneistä höyrypursiin. Hänen ensimmäinen venepiirroksensa on vuodelta 1879. Hänen luomuksiaan olivat mm. Bisquit, Alouette, Greta, Endymion, Miranda, Barden, Zuleima, Mehallah. Wegelius liittyi NJK-pursiseuraan 1876 ja siirtyi Helsingfors Segelsällskapetiin seuran perustamisen yhteydessä 1893. Hän perusti yhtiön joka rakensi telakkarakennuksen Liuskasaarelle ja oli telakan ensimmäinen vuokralainen. Hän toimi myös Hanasaaren telakan suunnittelijana ja työnjohtajana. Itseoppinut, ilman teoreettista taustaa veneensä suunnitellut Wegelius kuoli yllättäen kesken luomiskauttaan 50-vuotiaana. Wegeliuksen suunnittelemista veneistä yksikään ei ole säilynyt tähän päivään saakka.


title: Rusorintakerttuli

text: Rusorintakerttuli ("Setophaga castanea") on kerttulien heimoon kuuluva varpuslintu.


title: Rusorintakerttuli

text: Rusorintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikassa ja Etelä-Amerikan luoteisosissa. Euroopassa laji on tavattu vain kerran: Iso-Britanniassa lokakuussa 1995.


title: Annimaria Rinne

text: Annimaria Rinne (s. 1973) on Yhdysvalloissa lauluopintonsa suorittanut suomalainen laulaja, joka jo nuorena tyttönä esiintyi Uuden Iloisen Teatterin lavalla. Annimaria kuuluu Rinteen näyttelijäsukuun, ja hän on ääninäytellyt mm. Disneyn Leijonakuninkaan suomalaisessa versiossa Nalaa sekä monissa piirrossarjoissa. Hän on levyttänyt albumin "Ensimmäinen". Rinteen esikoisalbumi ”Ensimmäinen” on niittänyt laajalti kiitosta ympäri maailmaa, ja syksyn 2006 aikana se julkaistiin myös Japanissa ja Koreassa.


title: Annimaria Rinne

text: Rinteen vanhemmat ovat näyttelijä Tommi Rinne ja toimittaja Arja Rinne.


title: Viirurintakerttuli

text: Viirurintakerttuli ("Cardellina canadensis") on kerttulien heimoon kuuluva varpuslintu.


title: Viirurintakerttuli

text: Viirurintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikan lounaisosissa ja Etelä-Amerikan luoteisosissa. Laji on tavattu Euroopassa kahdesti: Islannissa syyskuussa 1973 ja Irlannissa lokakuussa 2010.


title: Länsi-Pasilan kappeli

text: Länsi-Pasilan kappeli Helsingin Länsi-Pasilassa on vuonna 1985 valmistunut Meilahden seurakunnan entinen kirkollinen tila, yksi neljästä. Maistraatintorin laidalla sijaitseva keltainen tiilijulkisivuinen rakennus on arkkitehtien Eric Adlercreutz ja Erja Luhtala suunnittelema.


title: Länsi-Pasilan kappeli

text: Kappelin urut ovat 11,5-äänikertaiset italialais-barokkityyliset urut.


title: Länsi-Pasilan kappeli

text: Kappeli poistui seurakunnan käytöstä vuoden 2016 lopussa. Se on tarkoitus korvata Keski-Pasilan uuteen kauppakeskus Triplaan vuonna 2019 valmistuvilla seurakuntatiloilla.


title: Ruotsi kesäolympialaisissa 2008

text: Ruotsi osallistui Pekingin kesäolympialaisiin 2008 134 urheilijan joukkueella. Maa saavutti urheilulajeissa viisi mitalia, joista neljä oli hopeista ja yksi pronssinen.


title: Josef Chávez

text: Josef Alexander Chávez Valencia (s. 12. elokuuta 1990 Lima, Peru) on perulainen jalkapalloilija.


title: Josef Chávez

text: Chávez pelasi Valkeakosken Hakassa 12 Veikkausliigan ottelua kaudella 2010 ja 15 ottelua kaudella 2011.


title: Täydellinen loma

text: Täydellinen loma () on Blake Edwardsin ohjaama yhdysvaltalainen komediaelokuva vuodelta 1958. Armeijakomedian pääosissa ovat Tony Curtis ja Janet Leigh. Muissa rooleissa nähdään Keenan Wynn ja Linda Cristal.


title: Täydellinen loma

text: "Täydellistä lomaa" kuvattiin pääasiassa Kaliforniassa, Los Angelesin Universal Cityssä. Elokuvan kuvaukset alkoivat tammikuussa 1958 ja päättyivät 19. helmikuuta 1958. Elokuvan tuottajana toimi Robert Arthur Universal Picturesille. Elokuvan oli käsikirjoittanut Stanley Shapiro. "Täydellinen loma" sai ensi-iltansa lokakuussa vuonna 1958 Yhdysvalloissa ja Suomessa elokuva julkaistiin 20. helmikuuta vuonna 1959. Yhdysvalloissa ja Kanadassa elokuva tuotti 2,3 miljoonaa dollaria.


title: Täydellinen loma

text: "Täydellinen loma" sai parhaan musikaali- tai komediaelokuvan Golden Globe -ehdokkuuden vuonna 1959. Samana vuonna elokuva oli ehdolla myös parhaan komediaelokuvan Laurel-palkintoon. Ohjaaja Edwards ja käsikirjoittaja Shapiro tekivät seuraavana vuonna 1959 toisen yhteistyöprojektin, "Operaatio Alushame", jonka pääosissa ovat Tony Curtis ja Cary Grant.


title: Täydellinen loma

text: Kun naisseuraa kaipaavat sotilaat alkavat käyttäytyä levottomasti, ongelma ratkaistaan arpomalla yksi miehistä unelmalomalle Pariisiin. Lomaseuraksi on luvassa pin-up-tyttö Sandra Roca (Linda Cristal). Mukana seuraava kaunis armeijapsykologi (Janet Leigh) yrittää pitää pariskunnan pois sängystä.


title: Myssyt

text: Myssyt () oli ruotsalainen puolue, joka vaikutti vapauden ajalla. Puolueen organisoijana toimi suomalaissyntyinen valtiomies Arvid Horn, ja puolueella oli paljon kannatusta Suomessa. Myssyjen kilpaileva puolue oli hatut. Nimensä myssyt (alun perin "yömyssyt") saivat hattuihin verrattuna rauhanomaisemmasta politiikastaan Venäjää kohtaan.


title: Myssyt

text: Puolue syntyi 1730-luvulla vastustamaan hattujen politiikkaa. Puolue-elämä muuttui hattujen sodan jälkeen niin, että 1750-luvulta alkaen puhutaan niin sanotuista "nuoremmista myssyistä". Myssypuolue pääsi valtaan vuonna 1765 ja ryhtyi toteuttamaan vaatimaansa talouden säästöpolitiikkaa. Tämä kuitenkin aiheutti niin suuria hankaluuksia, että puolue menetti valtansa 1769. Uudelleen se saavutti enemmistöaseman vuoden 1772 valtiopäivillä, mutta tällöin puolue-elämä lakkasi kokonaan kuningas Kustaa III:n vallankaappauksessa.


title: Myssyt

text: Vuoden 1738 valtiopäivien vaaliin sisältyi myrskyisä keskustelu Ruotsin ulkopolitiikasta. Sotapolitiikkaa kannattavat tulkitsivat Venäjän heikentyneen meneillään olleen Turkin sodan takia, ja he halusivat kostosotaa hävityn suuren Pohjan sodan menetysten takaisin saamiseksi. Niitä, jotka varoittivat sotapolitiikasta, pidettiin arkoina pelkureina, "yömyssyinä". Heitä oli erityisesti pappissäädyssä ja suomalaisten keskuudessa. Vaalitaistelussa käytettiin Ranskan, Venäjän ja Britannian rahoja, niin että Venäjä rahoitti myssyjä. Vaalin jälkeen syntyi valtiopäivämiesten poliittisia klubeja, jotka myös saivat ulkomaista rahaa. Lahjontaa tehtiin notkuvien ruokapöytien muodossa. Klubit tarjosivat mahdollisuuksia myös yksityisempään lahjontaan ja vakoiluun.


title: Myssyt

text: Hatut saivat johtoaseman 1730-luvulla ja he pitivät hallussaan tärkeintä päätöselintä, valtiopävien salaista valiokuntaa. Yhteistyötä Turkin ja Ranskan kanssa tiivistettiin, ja myssyjä kannattanut kansliapresidentti Arvid Horn pakotettiin eroamaan 1738, kuten myös viisi valtaneuvoston jäsentä. Hattujen valtakauden aikana käyutiin hattujen sota Venäjää vastaan huonoin tuloksin.


title: Myssyt

text: Vuonna 1746 myssyjen ja hovipuolueen rooli päätöksenteossa alkoi voimistua. Toisaalta vapauden ajan päätöksentekojärjestelmä alkoi 1760-luvulla käydä kankeaksi. Aatelittomien säätyjen painoarvo kohosi, minkä takia aatelisto alkoi käydä puolustustaistelua asemansa säilyttämiseksi. Eräs virkamies kirjoitti yksityiskirjeessä, että "valtakunnalla ei oikeastaan ole enää hallitusta. Kaikki lamaantuu. Elävää intoa ei enää tapaa yhtään missään." Kaikki kolme puoluetta tekivät tilanteen parantamiseksi vuonna 1764 yhteistyösopimuksen (linnarauhan), mutta siitä huolimatta kilpailu vallasta kiihtyi vuoden 1765 valtiopäivävaaleissa. Ne toivat myssyille enemmistön.


title: Myssyt

text: Myssyjen valtakausi alkoi 1765 innostuneessa tunnelmassa. Myös suomalaiset myssyt olivat päätöksenteossa kiivasti mukana. Professori Pentti Renvallin kuvauksen mukaan valtiopäivillä oli käynnissä "suomalaisen radikalismin suurhyökkäys". Se johtavia henkilöitä olivat tuomari Samuel Ehrenmalm, everstiluutnantti Fredrik Gyllensvan, rovastit Gustaf Haartman ja Niklas Mathesius ja kappalainen Anders Chydenius. He edustivat voimakasta liberalismia, mikä johti esimerkiksi painovapauden säätämiseen.


title: Myssyt

text: Myssyt pyrkivät korjaamaan valtiontaloutta ja ulkopolitiikassa etääntymään Ranskan vaikutusvallasta ja lähentymään Tanskaa. Venäjälle oli epämieluisaa, että kuninkaan valtaa hiukankaan vahvistettiin. Pyrkimyksiä kuitenkin haittasi se, että säästöt johtivat yleiseen talouden alamäkeen. Rahapolitiikka oli Chydeniuksen tahdon vastaisesti deflatorista, mikä johti Chydeniuksen eroon valtiopäiviltä. Ulkopolitiikkaa taas sekoitti Puolan tilanteen mutkistuminen. Ruotsin kuningas ottikin vuonna 1768 aloitteen itselleen, eikä suostunut allekirjoittamaan myssyhallitukseen päätöksiä. Harkittiin hänen nimensä leimaamista päätöksiin. Maa ajatui voimattomuuteen, jota ulkomaat käyttivät hyväkseen Ruotsia vastaan. Myssyvalta päättyi lopulta kuningas Kustaa III:n vallankaappaukseen 1772.


title: Zdeněk Fierlinger

text: Zdeněk Fierlinger (11. kesäkuuta 1891 Olomouc – 2. toukokuuta 1976 Praha) oli tšekkiläinen sosiaalidemokraattinen poliitikko, joka toimi Tšekkoslovakian pääministerinä toisen maailmansodan jälkeen vuosina 1945–1946. Hän edusti Tšekkoslovakian sosiaalidemokraattisen puolueen vasemmistosiipeä ja tuki puolueensa sulauttamista kommunistiseen puolueeseen vuonna 1948.


title: Zdeněk Fierlinger

text: Fierlinger työskenteli 1920-luvulta alkaen diplomaattina ja toimi Tšekkoslovakian edustajana Haagissa, Bukarestissa, Washingtonissa, Genevessä ja Wienissä sekä vuosina 1937–1945 Neuvostoliitossa. Sosiaalidemokraatteihin hän oli liittynyt vuonna 1924. Hieman ennen toisen maailmansodan päättymistä Fierlinger tuli Tšekkoslovakian pakolaishallituksen pääministeriksi ja hän jatkoi sodan päätyttyä maan hallituksen johdossa vuoden 1946 vaaleihin saakka. Vuosina 1946–1948 hän toimi sosiaalidemokraattisen puolueen puheenjohtajana ja kannatti läheisiä puoluesuhteita kommunisteihin, joista oli tullut johtava hallituspuolue.


title: Zdeněk Fierlinger

text: Kommunistien kaapattua vallan helmikuussa 1948 Fierlinger tuki sosiaalidemokraattisen ja kommunistisen puolueen yhdistämistä, mikä toteutui vielä saman vuoden aikana. Hänestä tuli uuden kommunistisen puolueen keskuskomitean jäsen, missä hän jatkoi vuoteen 1966 asti. Fierlinger toimi 1948–1953 Tšekkoslovakian varapääministerinä ja 1953–1964 kansalliskokouksen puhemiehenä.


title: Tšekkoslovakian legioona

text: Tšekkoslovakian legioona oli yli sotajoukko Venäjän sisällissodan itärintamalla vuosina 1918–1920. Suurin osa (90 %) heistä oli tšekkejä. He olivat joutuneet Venäjälle ensimmäisessä maailmansodassa joko sotavankeina tai karkaamalla Itävalta-Unkarin armeijan riveistä.


title: Tšekkoslovakian legioona

text: Venäjän sisällissodassa legioonan päätarkoitus oli jatkaa taistelua saksalaisia vastaan, mutta kun siihen ei ollut mahdollisuutta, he raivasivat itselleen pääsyä kotimaahan taistellen Venäjän puna-armeijaa vastaan. Koska Ukrainan kautta pääsy länteen ei onnistunut, legioona pyrki Siperian rataa itään, jossa oli heille ystävällismielisiä Yhdysvaltojen ja Japanin joukkoja sekä valkoisen amiraali Aleksandr Koltšakin sotajoukko. Kesästä 1918 alkaen legioonan pääpaikka oli Omskissa ja se hallitsi useiden vuosien ajan Siperian radan itäosaa. Heillä oli hallussaan satoja vetureita, tuhansia vaunuja ja jopa panssarijunia. Niistäkään ei ollut apua, kun puna-armeija voitti itselleen Venäjän ydinalueet.


title: Tšekkoslovakian legioona

text: Amiraali Koltšakin ja legioonan välit olivat viileät, vaikka he olivat sodassa samalla puolella. Kotiin pääsy onnistui viimein vuonna 1920, kun legioona sopi bolševikkien kanssa, että se ostaa kotiinpääsyn luovuttamalla bolševikeille Koltšakin ja tšaarin kultavarannon.


title: Tšekkoslovakian legioona

text: Vuonna 1920 sodasta palaavia juhlittiin laajasti vastasyntyneessä Tšekkoslovakiassa. Presidentiksi valittu Tomáš Masaryk julisti, ettei itsenäisyyttä olisi saatu ilman tätä urheaa legioonaa. Kotimaahan palasi ja . Ryhmään kuuluneista ei palannut, vaan heidät on haudattu Venäjälle.


title: Tšekkoslovakian legioona

text: Tšekkoslovakian legioonan vaiheet


title: Underworld (yhtye)

text: Underworld on englantilainen elektronista musiikkia soittava yhtye, joka on toiminut Karl Hyden ja Rick Smithin pääasiallisena musiikkiprojektina vuodesta 1980 lähtien.


title: Walter Johan Borg

text: Walter Johan Borg (21. kesäkuuta 1870 Pietarsaari – 6. kesäkuuta 1918 Pietari) oli suomalainen kauppias, idealisti ja sosialisti.


title: Walter Johan Borg

text: Samana vuonna, jolloin Walter Borg syntyi, hänen isänsä pakeni rippikirjan mukaan Amerikkaan. Siihen aikaan ei ollut harvinaista, että nuoret miehet, jotka saivat kutsunnan Venäjän armeijan, pakenivat. Vuonna 1881 Walter muutti äitinsä kanssa Pietarsaaresta tämän kotikaupunkiin Vaasaan. Vuonna 1890 hän sai lopputodistuksen Brahestads Borgare- och Handelsskolasta. Tämä oli nelivuotinen kaupallinen oppilaitos, jolla oli hyvä maine. Vuonna 1894 Borg muutti Vaasasta Hankoon, missä hän työskenteli konttorivirkailijana. Siellä hän avioitui 20. maaliskuuta 1894 Ida Ojalan kanssa. Heillä oli kuusi poikaa ja kaksi tytärtä. Vuonna 1896 hän muutti perheensä kanssa Vaasaan. Vaasasta perhe muutti vuonna 1900 Tampereelle ja sieltä Turkuun. Turussa hän oli johtajana Bore-yrityksen satamatoimistossa. Muutaman vuoden kuluttua hän erosi ja perusti vuonna 1898 oman elintarvikealalla toimivan liikkeen.


title: Walter Johan Borg

text: Ei ole tiedossa, milloin Borgin poliittinen sitoutuminen alkoi, mutta hän teki itseään tunnetuksi aktivistina. Sen ansiosta, että hänellä oli työsuhde Bore-yrityksessä, hän pystyi auttamaan monia Venäjän vallankumouksellisia, jotka pakenivat Suomen kautta Venäjältä, muun muassa Leniniä.


title: Walter Johan Borg

text: Vuonna 1903 perustettiin Turun ruotsalainen työväenyhdistys, jonka jäseneksi Borg liittyi. Hänestä ei koskaan tullut yhdistysmiestä, saati sitten poliittista päähenkilöä. Etenevä keuhkosairaus rajoitti hänen osallistumista.


title: Walter Johan Borg

text: Sanomalehti Arbetet, joka oli perustettu vuonna 1909, innosti Borgia kovasti. Hänestä tuli lehden liikkeellepaneva voima ja pian hän hoiti koko lehden. Lehden vastuullinen hän ei halunnut olla ja päätöstä kunnioitettiin, luultavasti hänen huonon terveytensä ja oman yrityksensä takia. Hänen lankonsa Janne Ojala otti vastuupaikan lehdestä. Hän ei ehtinyt toimia vuottakaan, ennen kuin häntä syytettiin maanpetoksesta ja hän sai kuuden kuukauden vankeustuomion - samoin kävi hänen seuraajalleen Ivar Hörhammerille.


title: Walter Johan Borg

text: Borgin tehtäväksi tuli lehden editointi, ja samalla hän oli myös sen ahkerin kirjoittaja. Niinpä hän jatkoi lehden editointia vuodesta toiseen kunnes hän ei enää jaksanut, ja hän jatkoi kirjoittamista vielä pidempään. Kuva Walter Borgista makaamassa sängyssä 40 asteen kuumeessa ja sanelemassa artikkeleita vaimolleen on mennyt jälkipolville.


title: Walter Johan Borg

text: Yleislakon yhteydessä marraskuussa 1917 huipentuivat ne tapahtumat Suomessa, jotka maaliskuun vallankumous Venäjällä samana vuonna oli laukaissut. Walter Borg oli jo vuonna 1916 terveydellisistä syistä eronnut sanomalehden editoinnista. Mutta hän silti kirjoitti, ja erityisesti vuonna 1917 kirjoituksissa oli selvä vallankumouksellinen kipinä. Hän oli valinnut puolensa. Langokset Walter Borg ja Janne Ojala olivat aina olleet poliittisesti hieman enemmän vasemmalla kuin useimmat muut lehden työntekijöistä - että he valitsivat myrskyn, kun se saapui, ei ole kovin yllättävää.


title: Walter Johan Borg

text: Sisällissodan syttyessä Walter Borg oli, kuten usein ennenkin, Nummelan parantolassa. Tällä kertaa hän ei jäänyt sinne pitkäksi aikaa. Turun punainen komentaja tarjosi hänelle päällikön virkaa Suomen Pankin Turun konttorissa ja hän suostui.


title: Walter Johan Borg

text: Huhtikuun alussa 1918 saksalaiset joukot nousivat maihin Hangossa ja Loviisassa ja alkoivat edetä Helsingin suuntaan. Koska myös Tampere pian sen jälkeen menetettiin, punaisten sota oli menetetty ja vetäytyminen itään alkoi. Turusta lähti pakolaisia junalla. Yöllä 8. huhtikuuta lähti ensimmäinen pakolaisjuna ja sen mukana Walter Borg.


title: Walter Johan Borg

text: Lopulta Walter Borg päätyi, kuten monet muut pakolaiset, Petrogradiin (Pietariin). Täällä hän kirjoitti päiväkirjaansa. Huhtikuun 22. päivästä lähtien päiväkirja muutti luonnetta ja sisälsi nyt päivittäisiä kirjeitä hänen vaimolleen Idalle. Päiväkirja päättyy äkillisesti. Syy löytyy ensimmäisestä kahdesta kirjeestä, joka myös pakolaisena Pietarissa ollut Karin Smirnoff (s. Strindberg) kirjoitti Ida Borgille.


title: Walter Johan Borg

text: Karin Strindberg lähetti hänen päiväkirjansa ja muut tavarat samana kesänä Ida Borgille.


title: Yvonne

text: Yvonne on kansainvälinen, ranskalaista alkuperää oleva naisen etunimi ja feminiininen vastine miehennimelle Yvon, joka on joissakin maissa käytetty muoto Johanneksesta.


title: Yvonne

text: Yvonnen nimipäivä on suomenruotsalaisessa nimipäiväkalenterissa 25. lokakuuta. Väestörekisterikeskuksen nimipalvelun mukaan vuoden 2013 maaliskuuhun mennessä Yvonne-nimen Suomessa on saanut alle 1784 henkilöä, joista 1774 on ollut naispuolisia. "Ivonne"-muodon on saanut alle 52 henkilöä.


title: Aija Roivas

text: Aija Eliisa Roivas-Merisalo on suomalainen säveltäjä, sanoittaja, muusikko ja radiotoimittaja.


title: Leonardo De Lorenzo

text: Leonardo De Lorenzo (29. elokuuta 1875 – 29. heinäkuuta 1962) oli italialainen huilisti.


title: Leonardo De Lorenzo

text: Hän opiskeli Napolin konservatoriossa ja muutti Yhdysvaltoihin vuonna 1909.


title: Leonardo De Lorenzo

text: De Lorenzo toimi ensimmäisenä huilistina orkestereissa New York Symphony Orchestra, Minneapolis Symphony Orchestra, Los Angeles Philharmonic, Rochester Philharmonic Orchestra.


title: Leonardo De Lorenzo

text: Vuodesta 1923 vuoteen 1935 hän toimi professorina Eastman School of Musicissa.


title: Leonardo De Lorenzo

text: Viggianossa on vuodesta 1997 alkaen järjestetty kansainvälisiä muusikoille tarkoitettuja Lorenzon mukaan nimettyjä "Concorso Internazionale di Flauto Leonardo De Lorenzo" -huilistikilpailuja.


title: Carl Emil Edvard Lenngren

text: Carl Emil Edvard Lenngren (7. huhtikuuta 1842 Pietari, Venäjä – 25. joulukuuta 1903) oli suomalainen kuvanveistäjä. Hänen aiheensa olivagt uusklassistisia ja Kalevala-aiheita ja hän teki myös muotokuvamedaljonkeja. Hän opiskeli 1863-1866 Tukholmassa Kuninkaallisessa taideakatemiassa.


title: Scott Boden

text: Scott David Boden (s. 19. joulukuuta 1989 Sheffield, Englanti, Yhdistynyt kuningaskunta) on englantilainen jalkapalloilija, pelipaikaltaan hyökkääjä.


title: Lamborghini Sesto Elemento

text:
Lamborghini Sesto Elemento (Kuudes elementti, italiaa) on Lamborghinin valmistama kahden henkilön V-10 auto, jota tuotetaan hyvin rajoitettu erä. Auto esiteltiin 2010 Paris Motor Show’ssa. Nimi Sesto Elemento on viittaus hiilen järjestyslukuun, koska auto on valmistettu suurilta osin hiilikuidusta.
Sesto Elemento on neliveto, ja siinä on 6-vaihteinen puoliautomaattinen vaihteisto. Autossa on 5,2 litrainen V-10, samaa moottoria käytetään myös Lamborghini Gallardossa. Moottori tuottaa 570 hevosvoimaa, ja vääntöä on 540Nm. Alusta, runko, akseli ja jousitus on koottu hiilikuidusta vähentämään auton painoa 999 kilogrammaan. Auto on kevyin Lamborghinin valmistama.


title: Lamborghini Sesto Elemento

text: Ilma poistuu kymmenestä kuusikulmaisesta reiästä moottorin päällisessä, ja auton keskellä sijaitseva moottori ottaa kylmää ilmaa kahdesta reiästä. Suuri hevosvoimien määrä suhteutettuna auton pieneen painoon antaa teho-paino suhteeksi 0,57Hv/kg. Sesto Elemento kiihtyy 0-100 2,5 sekunnissa.


title: Lamborghini Sesto Elemento

text: Lamborghini ilmoitti aikovansa julkaista 20 Sesto Elementoa vain ratakäyttöön vuonna 2013. Kaikki 20 on jo tilattu.


title: André Karring

text: André Karring (s. 9. maaliskuuta 1990 Tammisaari, Suomi) on suomalainen jalkapalloilija.


title: André Karring

text: Karring pelasi IFK Mariehamnissa yhden Veikkausliigan ottelun kaudella 2008 – 20. heinäkuuta vieraissa Honkaa vastaan. Hän on edustanut myös IFFK:ta, Honkaa ja Klubi 04:ä.


title: André Karring

text: Karring on pelannut Ahvenanmaan joukkueessa.


title: Kornettikalat

text: Kornettikalat ("Fistulariidae") on putkisuukaloihin kuuluva heimo. Heimon lajeja tavataan lämpimistä vesistä kaikista valtameristä.


title: Kornettikalat

text: Varhaisimmat kornettikalojen heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 4 lajia. Lajit ovat kornettikala ("Fistularia corneta"), oliivikornettikala ("F. petimba"), puikkokornettikala ("F. commersonii") ja sinikornettikala ("F. tabacaria"). Tyypillisiä piirteitä heimon lajeille on erittäin pitkulainen ruumis. Suurimmat heimon kaloista voivat kasvaa 1,8–2 m pitkiksi. Kornettikaloilla on hyvin pitkä putkimainen kuono, jonka päässä suu sijaitsee. Muita tyypillisiä piirteitä ovat lyhyet ja lähellä pyrstöä sijaitsevat selkä- ja peräevät sekä haarautunut pyrstöevä, jonka kakasi keskimmäistä ruotoa ovat pidentyneet. Kornettikalalajit ovat suomuttomia ja niiden väritys vaihtelee sinisestä ruskeaan tai punaiseen.


title: Kornettikalat

text: Kornettikalalajeja tavataan lämpimistä vesistä Atlantista, Tyynestämerestä ja Intian valtamerestä. Heimon kalat elävät tyypillisesti matalissa ja lämpimissä vesissä melko lähellä rannikkoa. Usein ne elävät meriruohokasvustojen tai koralliriuttojen läheisyydessä. Kornettikalojen ravintoa ovat pienet kalat ja äyriäiset.


title: W Motors

text: W Motors on autovalmistaja, joka ilmoitti julkaisevansa ensimmäisen autonsa Lykan HyperSportin tammikuussa 2013.


title: W Motors

text: Yrityksen perustivat Libanonissa heinäkuussa 2012 Sari El Khalil ja Ralph Debbas. Yrityksen päämaja sijaitsee Dubaissa.


title: W Motors

text: W Motors julkaisi ensimmäisen autonsa Lykan HyperSportin Qatar Motor Show’ssa tammikuussa 2013. Yhtiö aikoo valmistaa niitä 10 kappaletta, ja niiden kappalehinta on 2,4milj. €. Auton moottorissa on tehoa 552 kW ja vääntöä 999 Nm. Sen sanotaan kiihtyvän 0-100 km/h 2,8 sekunnissa ja sen huippunopeuden sanotaan olevan 395 km/h. Seuraava vielä julkaisematon malli on Lykan SuperSport.


title: Qatar Motor Show

text: Qatar Motor Show on vuosittainen kansainvälinen autonäyttely, joka pidetään Dohassa, Qatarissa. Ensimmäisen kerran tapahtuma järjestettiin vuonna 2011, ja siellä vieraili 90 000 ihmistä. Vuonna 2012 siellä vieraili jo 120 000 kävijää Persianlahden alueelta. Näyttelyssä esitellään autovalmistajien uusia malleja, konseptiautoja, superautoja ja urheiluautoja. Näyttely sisältää myös ulkona tapahtuvaa motocrossia ja driftausta, sekä testiajoa. Sisäänpääsy on ilmaista, ja tapahtuman nettisivu on: http://qatarmotorshow.gov.qa/


title: Reino Lento

text: Reino Eero Ahti Lento (21. kesäkuuta 1906 Turku – 17. elokuuta 1988 Turku) oli suomalainen talous- ja väestötieteilijä ja professori.


title: Reino Lento

text: Lento kirjoitti ylioppilaaksi 1927, valmistui filosofian kandidaatiksi 1932 ja väitteli tohtoriksi 1953 maassamuuttoa käsittelevällä tilastollisella tutkimuksella. Hän työskenteli Turun kauppaopiston opettajana 1933–1940, Turun ja Porin läänin liikevaihtoverotoimiston apulaisjohtajana 1941–1944 ja Väestöpoliittisen tutkimuslaitoksen johtajana 1945–1951. Lento oli Turun yliopiston vt. taloustieteen professori 1952–1956 ja väestötieteen dosentti 1952–1957 sekä taloustieteen professori 1957–1969.


title: Jesse Cockney

text: Jesse Cockney (s. 26. heinäkuuta 1989 Yellowknife, Luoteisterritoriot) on kanadalainen maastohiihtäjä.


title: Jesse Cockney

text: Maailmancupissa Cockney kilpaili ensimmäisen kerran Otepäässä tammikuussa 2011. Maailmancupin pisteille hän sijoittui ensimmäisen kerran Canmoren vapaan hiihtotavan sprintissä joulukuussa 2012 oltuaan yhdeksäs. Se on myös hänen paras sijoituksensa maailmancupissa.


title: Jesse Cockney

text: Cockney on voittanut kahdesti kultaa Kanadan hiihtomestaruuskilpailussa – perinteisen tyylin 10 km kilpailussa 2014 sekä 2015 perinteisen tyylin sprintissä.


title: Turboraketti

text: Turboraketti on Heikki Kosolan kehittämä luolalentelypeli, joka julkaistiin Amigalle vuonna 1992. "Turborakettia" pelataan joystickeilla ja yhdellä koneella, jonka kuvaruutu on jaettu pelaajien kesken vaakatasossa. Peli aloitti luolalentelypelien trendin suomalaisten pelikehittäjien keskuudessa.


title: Turboraketti

text: Turboraketista on julkaistu sekä suomen- että englanninkielinen versio. Pelistä on myös tehty epävirallinen PC-käännös nimeltä "Turbis."


title: Turboraketti

text: Pelaajat taistelevat toisiaan vastaan aluksilla, joita työntävät eteenpäin rakettimoottorit. Aluksissa on aseistuksena sekä kevyempi sarjatuliase että raskaampi tykki, joita molempia on valittavana neljä erilaista. Laskeutumalla tukikohtaansa pelaaja voi vaihtaa aseistusta kesken pelin. Tukikohdassa voi myös ladata ammuksia ja tankata polttoainetta.


title: Turboraketti

text: Pelissä on mahdollista ottaa käyttöön Turboranking-moodi, jolloin pisteitä saa vastustajan alusten tuhoamisen lisäksi muun muassa nopeuskilpailuja suorittamalla. Kenttiä on viisi, joista jokaisessa on vaikeustasoltaan erilainen rata nopeuskisaa varten. Alukset ovat sitä ketterämpiä mitä kevyempiä ne ovat, joten nopeuskisaa kannattaa lähteä suorittamaan mahdollisimman vähäisellä ammus- ja polttoainemäärällä. Lopulliseen Turboranking-pistepottiin vaikuttaa myös pistetasoitus pelaajien välillä sekä säästyneet alukset.


title: Turboraketti

text: Painovoima kiskoo aluksia jatkuvasti kohti ruudun alaosaa. Sen voimakkuutta voi säätää ennen peliä. Joissakin kentissä on muitakin liikkuvuuteen vaikuttavia tekijöitä, kuten ilmavirta tai neste, johon alus voi kyllä sukeltaa, mutta jossa se etenee hitaasti. Seiniin tai toisiinsa törmätessään alukset tuhoutuvat kertarysäyksellä.


title: Gösta Hahl

text: Gösta Hahl (4. toukokuuta 1861 Turku – 22. marraskuuta 1920 Berliini) oli suomalainen hammaslääkäri ja Berliinin yliopiston tutkija.


title: Gösta Hahl

text: Hahlin vanhemmat olivat kaupunginlääkäri Gustaf Hahl ja Louise Sofia Emerentia De Pont. Hän tuli ylioppilaaksi Helsingissä ja valmistui hammaslääkäriksi Berliinissä 1886, toimien siellä yliopiston kirurgisen klinikan assistenttina ja hammaslääkärinä ja hoitaen omaa klinikkaansa vuoteen 1903 saakka. 1897 hänestä tuli yliopiston hammaslääkäriopin dosentti ja 1900 apulaisopettaja. Helsingin yliopistoon perustetun proteesi- ja hampaanoikomisopin opettajaksi Hahl tuli 1902, mutta hän palasi jo 1906 takaisin hammaslääkäriksi Berliiniin. Hahl oli ollut Suomen Hammaslääkäriseuran perustajia 1892 ja toimi seuran puheenjohtajana 1903-1905. Berliinin hammaslääkäriseuraa hän johti 1907–1910. Vuonna 1910 hänestä tuli Preussin hammaslääkärien jatko-opintokomitean puheenjohtaja. Hahl julkaisi useita hammaslääketieteen alaan kuuluvia kirurgisia ja teknisiä tutkimuksia. Hän sai professorin arvon Berliinissä vuonna 1903.


title: Gösta Hahl

text: Hahlin puoliso vuodesta 1889 oli Hedvig Sauer (k. 1942).


title: Asama (1898)

text: Asama () oli keisarillisen Japanin laivaston maaliskuussa 1899 valmistunut Asama-luokan panssariristeilijä. Alus romutettiin vuonna 1947.


title: Asama (1898)

text: Alus tilattiin Armstrong Whitworthilta Elswickistä osana vuoden 1896 hankintoja. Philip Wattsin suunnitteleman aluksen köli laskettiin 20. lokakuuta 1896 telakkanumerolla 661, ja alus laskettiin vesille 22. maaliskuuta 1898. Alus valmistui 18. maaliskuuta 1899.


title: Asama (1898)

text: Alukselle kattilat vaihdettiin joulukuusta 1915 – maaliskuuhun 1917 kuuteentoista Miyabara-kattilaan. Alus luokiteltiin 1. luokan rannikkopuolustusalukseksi 1. syyskuuta 1921. Se oli vuodesta 1922 alkaen koululaivana, jolloin sen aseistukseksi muutettiin kahdeksan kolmen tuuman 40 pituuskaliiperin tykkiä ja yksi kolmen tuuman ilmatorjuntatykki. Se osui vuonna 1935 kartoittamattomaan kariin eikä sitä sen jälkeen korjattu. Alus luokiteltiin koululaivaksi vuonna 1942, minkä jälkeen se oli kevyesti ilmatorjunta-asein varustettuna proomuna. Elokuussa 1946 alus myytiin romutettavaksi.